"KECURANGAN TIDAK BERLAKU & HANYALAH SALAH FAHAM" - PU ABU

Pencetus Ummah (PU) Abu Sufyan menerusi laman Instagram miliknya telah tampil menafikan dakwaan mengenai wujudnya kecurangan dalam rumah tangganya selepas sekeping foto wanita tidak bertudung dikongsikan di Instagram isterinya, Hana Azraa. PU Abu berkata, semua itu hanyalah satu bentuk spekulasi semata-mata sebagai satu cubaan untuk mengaibkan pihak tertentu.

"Saya mengambil maklum berhubung berita yang viral semalam membabitkan diri saya dan isteri saya. Gambar yang tersebar tidak dapat dipastikan sumbernya kerana ia lebih bersifat cuba mengaibkan seseorang. Hakikat yang sebenarnya, hal yang melibatkan kecurangan tidak berlaku dan hanyalah salah faham," jelasnya.

PU Abu berkongsi hal tersebut menerusi satu entri yang dimuatnaik di Instagram miliknya sebentar tadi. Katanya, dia akan menjelaskan situasi sebenar dalam masa terdekat sejurus kembali pulang dari Tanah Suci Makkah.

"Saya kini berada dan bertugas di Makkah dan akan balik ke Malaysia dalam sehari dua ini. Insya-Allah saya akan mengeluarkan kenyataan yang akan menjelaskan situasi sebenar berhubung berita viral tersebut. Harap rakan media boleh bersabar," tulisnya.

Dalam pada itu, Abu juga menjelaskan meskipun terpalit pelbagai kontroversi melibatkan kecurangan sebelum ini, namun dia nekad untuk berubah menjadi seseorang yang lebih baik: "Saya mohon agar pihak media tidak lagi menyiarkan atau membuat susulan berita sehingga saya mengeluarkan kenyataan sebenar (amalkan sikap bertabayyun yakni dapatkan daripada sumber sebenar).

Klik untuk gambar besar

"Berita viral seumpama ini tidak wajar tersiar kerana ia melibatkan maruah dan emosi keluarga banyak pihak (saya dan sebelah keluarga isteri) yang mereka tidak mengetahui latar belakang sepenuhnya isu ini. Kalau MK pun Caprice kata boleh berubah takkan aku tak boleh," katanya.

Terdahulu, Hana difahamkan memuat naik sekeping foto wanita tidak bertudung di Instagram miliknya. Di ruangan kapsyen, individu tersebut dipercayai merupakan kekasih baru suaminya berdasarkan penggunaan hashtag #myhusbandlover. Bagaimanapun, tidak lama kemudian, entri berkenaan dipadam.

Ekoran pendedahan isterinya itu, pelbagai spekulasi timbul termasuklah dakwaan mengatakan wanita tersebut mungkin bekas isteri pertamanya, Ain 'Afini Latif. Sebelum ini, kisah rumah tangga pasangan tersebut pernah mendapat perhatian apabila dilaporkan berantakan.

Pasangan tersebut berkahwin pada Mei lalu dan mereka kini sedang menanti kelahiran anak sulung hasil perkongsian hidup bersama. Menerusi perkahwinan pertamanya dengan Ain, PU Abu dikurniakan seorang bayi lelaki, Muhammad Adam Aysar pada 7 Jun tahun lalu.

www.myartis.com / Sumber & foto: Astro Gempak, mStar & Instagram PU Abu Sufyan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZIZAN NIN RAI PEMINAT...

Aquila Emas Sdn Bhd dan Celeb Nexus Premium Community, sebuah syarikat pengurusan bakat di Malaysia dengan kerjasama Lewre International telah mengadakan majlis ‘Up Close & Personal with Zizan Nin’ baru-baru ini.  Majlis istimewa itu bertujuan meraikan peminat Zizan secara peribadi dan telah diadakan di Lewre Concept Store, Mid Valley, Kuala Lumpur."Idea untuk mengadakan majlis seumpana ini telah lama diilhamkan oleh pihak pengurusan Aquila Emas memandangkan sepanjang karier Zizan sebagai seorang artis, belum pernah Zizan meraikan para peminatnya secara peribadi, khusus dan istimewa.“Pada awal tahun 2011, satu pertemuan telah diadakan di antara Zizan serta pengurusan Aquila Emas dan pihak Lewre International. Alhamdulillah, pihak Lewre International bersetuju dengan cadangan yang dikemukakan dimana Zizan sendiri mahu meraikan para peminatnya dan melayan mereka sebagai tetamu VIP dan bukan sebaliknya”, ulas Pengarah Urusan Aquila Emas, Syarizan Md Isa.Selain daripada beramah mesra, peminat Zizan turut diberikan percuma 'Lewre Concept Membership Card' dan mendapat tawaran istimewa untuk setiap barangan Lewre yang dibeli pada hari itu berbanding perlu berbelanja minima RM300 untuk memiliki kad tersebut pada hari biasa.“Inilah kali pertama saya dapat meraikan para peminat saya secara peribadi, khusus dan istimewa. Mereka telah mengikuti dan menyokong karier seni saya sejak sekian lama lagi. Saya amat teruja meraikan mereka sebagai tetamu VIP”, ujar Zizan.“Jumlah kehadiran yang terhad adalah kerana saya inginkan suasana yang cukup ‘personal’ agar dapat mengenali setiap seorang daripada mereka secara lebih dekat lagi. Oleh itu, pihak Aquila Emas telah menyenarai pendek jemputan melalui saringan yang dibuat terhadap permohonan para peminat saya yang diterima melalui Celeb Nexus Premium Community, Facebook, Twitter dan lain-lain lagi”, tambahnya.GAMBAR MENARIK YANG LAIN... SILA KLIK..!Artikel & photos by: Aquila Emas Sdn Bhd(\__/)(='.'=)(")_(")www.myartis.com 2011


TOLAK IDEA CAPRICE BUAT LAGU HIP HOP - IQBAL AKUI TERIMA TAWARAN DARI KOMPOSER INDONESIA

"Saya nak nyanyi lagu jiwang yang boleh sentuh hati semua rakyat Malaysia... mungkin dengan lagu itu orang akan faham perasaan yang saya sedang lalui sekarang ini. Kegagalan untuk berkahwin dengan Datuk Vida akan saya abadikan dalam lagu itu, biarlah satu Malaysia dapat rasa apa yang saya rasa sekarang ini.

"Rasa tak sabar nak cepat-cepat jumpa komposer yang sesuai, saya yakin netizen pun tak sabar nak dengar suara saya dan mendalami apa yang terbuku dalam hati saya ini. Selepas saya tawar RM500,000 untuk hasilkan lagu untuk saya nyanyi, memang ramai komposer dan penyanyi offer nak buatkan... ada antara mereka yang pernah hasilkan lagu untuk Datuk Siti Nurhaliza dan penyanyi popular lain.

"Tadi saya baru mesej dengan Caprice, dia pun nak buatkan lagu tapi lepas berbincang macam tak sesuai pula sebab dia nak buat lagu macam hiphop atau dangdut... sedangkan saya mahu lagu jiwang tangkap leleh fasal putus cinta. Ada juga wakil komposer terkenal dari Indonesia iaitu Ifan Seventeen yang hubungi saya nak buatkan lagu.

Klik untuk gambar besar

"Sekarang ni saya dah pening, nak pilih siapa sebab semuanya bagus-bagus. Saya kena fikir dulu siapa yang terbaik sebab bukan sikit modal yang nak dikeluarkan," ujar usahawan Ahmad Iqbal Zulkefli yang terkejut dan tidak menyangka ramai komposer popular dari Malaysia dan Indonesia menyatakan hasrat untuk bekerjasama menghasilkan lagu untuknya.

Menurut Iqbal, 27, dia keliru dan masih belum mengetahui siapakah yang bakal dipilih untuk mencipta lagu berkaitan 'kisah tak jadi kahwin' dengan jutawan kosmetik Datuk Seri Vida itu. Pada Isnin, bekas pembantu peribadi Vida ini menawarkan sebanyak RM500,000 kepada sesiapa yang boleh menulis lirik dan merakamkan klip muzik video untuk lagunya dalam kadar segera.

Mahu mencuba bidang nyanyian, Iqbal berkata tujuannya adalah untuk meluahkan perasaan sedihnya dalam lagu agar menjadi kenangan dan sejarah untuk rakyat Malaysia. Nama Iqbal sebelum ini menjadi sebutan apabila kisah cinta dan perkahwinannya dengan Vida menjadi perbualan netizen. Bagaimanapun, perancangan mereka itu tidak kesampaian apabila dihalang oleh orang sekeliling dan anak-anak.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA CHE MAD CABAR MAHU BERSUNAT.... AKHIRNYA MENYESAL

"Kalau ikutkan saya rasa memang macam masih terlalu awal... Saya tidak paksa atau suruh tetapi dia sendiri yang beritahu mahu bersunat.

"Dia rasa tercabar dan tidak mahu ketinggalan apabila kebanyakan sepupu lelakinya sudah pun berkhatan jadi dia mahu melalui proses sama.

"Alhamdulillah dia seorang yang berani dan saya sendiri pun tak sangka dia betul-betul dengan keputusannya itu," demikian kata pelakon dan penyanyi Datin Diana Danielle yang bangga dengan keberanian anak lelakinya, Muhammad yang baharu berusia lima tahun melalui proses berkhatan tiga hari lalu.

Klik untuk gambar besar

Diana, 28, berkata, keputusan untuk berkhatan itu dibuat sendiri oleh Muhammad atau lebih mesra dipanggil Che Mad selepas berasa tercabar dengan sepupunya yang sudah bersunat.

Menceritakan lebih lanjut mengenai keadaan Muhammad, Diana berkata, dia hanya menangis ketika diberikan ubat bius namun selepas kesan ubat itu hilang, kanak-kanak itu mula menyesal dengan keputusannya.

"Dia menangis kerana kesakitan dan beritahu menyesal kerana bersunat... Tetapi itu pada hari pertama sahaja dan sekarang keadaannya semakin pulih," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


21 GAMBAR - CHE TA MANIS BERTUDUNG DIHARI LAHIR ZAIN SAIDIN

Manis bertudung!

Demikian komen peminat Rozita Che Wan ketika menyambut ulangtahun ke-31 suaminya Zain Saidin malam semalam.

"Happy Birthday suami ku," ujar Che Ta melalui IGnya.

Mungkinkah Che Ta akan kekal dengan imej bertudung atau mungkin dia sekadar menghormati majlis kesyukuran dan bacaan Yasin yang difahamkan dipimpin oleh Imam Muda Asyraf ketika majlis berlangsung.

Namun yang paling menarik, Che Ta telah menghadiahkan suaminya Pakej Umrah sebagai kejutan berbanding hari lahir sebelumnya.

Mereka khabarnya akan berangkat ke Tanah Suci bagi mengerjakan umrah bersama.

Cayalah Che Ta!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


8 FOTO - SUASANA MAJLIS BABY SHOWER NIENA BAHARUN

Bakal melahirkan cahaya mata pertama November depan, majlis baby shower pelakon yang cukup sinonim menerusi watak bernama Husna di dalam drama bersiri, Jangan Benci Cintaku' iaitu Niena Baharun telah berlangsung semalam di Glass House Ampang Kuala Lumpur.

Majlis yang dilihat cukup meriah membawa tema rona biru cair dan putihitu diraikan dengan kehadiran para tetamu yang terdiri daripada keluarga dan rakan selebriti itu.

Dalam majlis tersebut, Niena atau nama penuhnya Amaniena Kamarul Baharun, 25, itu tampak cantik mengenakan gaun ibu mengandung dalam corak abstrak.

Klik untuk gmabar besar

www.myartis.com / Sumber: Media Hiburan & Instagram Niena Baharun

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK-ANAK SAYANG FUAD, PANGGIL BAPAK - TOM MOHON MAAF ISU FOTO MESRA DENGAN KEKASIH, AKUI JAHIL AGAMA

"Anak-anak saya sayang dia. Sayang sangat. Iyalah, Fuad ni cucu pun dia dah ada jadi dia pandai ambil hati budak-budak. Kalau saya tak kenal dia, saya takkan terus sayang dia.

"Disebabkan saya mengenalinya juga, saya berani untuk kenalkan kepada anak-anak. Lucunya anak-anak saya panggil dia bapak. Memang old school. Kalau awal-awal dulu mereka memang panggil uncle," tutur peserta Gegar Vaganza musim kesembilan (GV9), Tom yang berkata kedua-dua anak lelakinya iaitu Putera Adler Iesta dan Putera Evans Ezra senang dengan kekasihnya, Fuad Rahman.

Dalam pada itu, Tom memaklumkan, dia bakal bertemu dengan keluarga Fuad di Singapura minggu depan, selepas kekasihnya itu bertemu dengan keluarganya, baru-baru ini.

"Keluarga kami pun sebenarnya kenal satu sama lain. Dulu kami sama-sama penyanyi kelab dan pernah bersama-sama (bercinta) sebelum ini. Cuma hubungan kami ketika itu on-off.

Klik untuk gambar besar

"Ada banyak kejadian yang menyebabkan kami akhirnya terputus hubungan. Apa yang saya boleh kongsikan, dia pun dah berjumpa dengan keluarga saya, baru saja semalam dan minggu depan saya pun akan ke Singapura untuk jumpa keluarga Fuad," ujarnya.

Sementara itu, Tom atau nama sebenarnya Raja Farah Afzal Raja Ikram, 36, tampil membuat permohonan maaf menerusi Instastory miliknya, selepas menerima kecaman teruk netizen, ekoran foto mesra bersama Fuad tersebar.

Jelas Tom lagi, dia tidak sengaja melakukan perbuatan tersebut kerana sebelum ini berpelukan dengan lelaki adalah perkara biasa baginya.

"Saya minta maaf fasal gambar saya yang dah tersebar berpeluk mesra dengan lelaki. Tak sengaja. Sebelum ini bagi saya berpelukan dengan lelaki itu adalah perkara biasa dan normal. Saya dah lama hidup dalam keadaan terbuka macam itu," katanya.

Pada masa sama, Tom turut mengakui dia jahil bab agama membuatkan dia kurang arif tentang perkara yang tak sepatutnya dilakukan sebagai seorang wanita beragama Islam.

Kata Tom, sebelum ini dia tidak terlalu mengambil berat tentang soal agama membuatkan dia kurang arif soal halal dan haram. Tom memberitahu dia berniat untuk mendalami Islam agar dapat menjadi insan lebih baik pada masa akan datang.

"Kehidupan saya mungkin tak macam orang lain yang tahu halal dan haram. Salah saya tak ambil berat perkara itu sebelum ini... maaf sangat-sangat. Pada yang kurang senang tengok gambar dan video Tom sebelum ini, saya nak minta maaf.

"Saya sangat tak perasan benda macam itu tak dibolehkan sebagai orang Islam. Terus terang ilmu agama saya tak seberapa. Saya tak ambil berat sangat bab agama sebelum ini. Hidup saya sebelum ini terlalu terbuka antara lelaki dan perempuan. Saya jahil bab-bab ini.

"Saya pun teringin nak belajar bab-bab agama kerana selalu keliru tentang halal haram. Doakan saya supaya lebih tahu bab-bab halal haram selepas ini. Saya minta maaf," tuturnya.

Terdahulu, Tom dan Fuad mengaku sedang menjalinkan hubungan cinta selepas program GV9 berakhir. Penyanyi itu mendedahkan Fuad adalah cinta hati lamanya dan mereka pernah menjalinkan hubungan cinta sekitar tahun 2005 hingga 2010.

Untuk makluman, Fuad miliki dua orang cahaya mata menerusi perkahwinan pertama yang kini masing-masing berusia 16 dan 18 tahun. Manakala Tom pula pernah mendirikan rumah tangga sebanyak tiga kali dan miliki tiga orang cahaya mata.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEDIH DIHINA TIADA SPM: "BUKAN NIAT AJAK ORANG" - ISMAIL IZZANI

"Walaupun tak ambil SPM tapi saya akan buktikan yang saya juga boleh berjaya dengan usaha sendiri. Saya nak beritahu itu adalah pilihan saya sendiri bukan berniat untuk ajak orang ramai ikut jejak saya.

"Macam mana pun, saya tetap akan teruskan apa yang saya buat sekarang iaitu muzik," tutur penyanyi Ismail Izzani, 18, yang berjanji untuk membuktikan bahawa dia juga mampu untuk berjaya biarpun tidak mempunyai Sijil Pelajaran Malaysia (SPM.

Bagaimanapun, Ismail berkata, perkara itu dilakukan bukan untuk mendorong sesiapa mengikut jejak langkahnya, namun ia adalah pilihannya sendiri.

Ismail diminta mengulas mengenai statusnya di Twitter yang mengatakan tidak perlu menghina orang tidak mempunyai sijil SPM.

Klik untuk gambar besar

Menerusi kenyataan sebelum ini, Ismail akui tidak berminat untuk menduduki peperiksaan SPM seperti rakan sebayanya.

Kata penyanyi yang popular menerusi lagu 'Sabar itu', dia tidak mahu membaca komen negatif yang boleh membuatkan dirinya berasa sedih.

"Saya dah tak nak baca lagi komen atau kritikan yang negatif sebab kata-kata itu ada memberi kesan kepada kita. Boleh buat kita rasa sedih," ujarnya.

Dalam pada itu, Ismail turut menyangkal dakwaan dia boleh hidup bersenang-lenang memandangkan keluarganya orang berada.

Malah, dia mendapatkan sumber pendapatan dengan hasil titik peluh sendiri tanpa meminta pada ibu bapanya.

"Kalau saya kaya, saya tak perlu bekerja atau menyanyi lagi. Saya pun cari sumber pendapatan dengan usaha sendiri. Bukan meminta duit daripada ibu bapa.

"Saya selalu berpegang pada prinsip di mana yang senang, bukan selalu senang. Yang susah pula, bukan selalu susah. Kita kena ada usaha sendiri untuk dapatkan sesuatu," katanya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SHIERA BIDAS NETIZEN CEMUH SAKINAH

"Yang serang Sakinah dia baru ada dekat muka bumi ini tiga hari. Macam suami dia tak ada perempuan lain. Kononnya dia sembahyang lima waktu, dia paling baik. Benda ini tak jadi lagi dekat batang hidung mereka. Sembahyang lima waktu tapi sibuk hal orang lain buat apa. Apa yang bezakan adalah mereka bukan selebriti. Saya tak kisah langsung dengan orang macam ni.

"Mereka yang mencemuh kena ingat bukan dia saja di dunia ini. Dia selamat sebab kita tak tahu kehidupan dia macam mana," ujar kakak kepada aktres Sharifah Sakinah, pelakon dan penyampai radio Sharifah Shahirah, 45, yang memilih untuk tidak peduli dengan kata-kata cemuhan yang dilemparkan kepada adiknya.

Kata wanita yang mesra dengan nama Shiera itu, perkara itu perlu diterima memandangkan Sakinah adalah seorang selebriti. Tambah isteri kepada aktor Ijoy Azhari menyatakan penceraian yang berlaku ini merupakan proses pembelajaran kepada Sakinah.

"Ada keuntungan juga kepada Sakinah. Disebabkan dia public figure ramai yang suka dengan dia. Ada yang mendoakan. Orang yang kenal rapat lebih tahu tentang diri Sakinah. Kadang-kadang lepas bercerai ini, kita akan lebih matang cuma akan mengambil sedikit masa.

"Dia akan menyesal dan belajar daripada pengalaman lalu. Itu untuk Sakinah. Yang netizen di luar sana macam mana pulak? Banyak lagi boleh belajar asalkan tak sibuk dengan kehidupan orang lain," katanya lagi.

Pada Khamis lalu, Sakinah mengakui rumah tangganya dengan juruterbang Aliff Adha, berakhir pada Mei lalu. Sakinah dan Aliff bernikah pada 28 Mac 2018 dan dikurniakan seorang anak perempuan, Anais Adha, 3 tahun.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DRAMA TERKINI - HELL ON WHEELS

Hell on Wheels siri drama epik baru mengenai era Western Amerika, akan disiarkan secara eksklusif di Sundance Channel bermula 21 Julai pada jam 10:00 malam. Kesemua 10 episod itu disiarkan selama satu jam menceritakan kisah pembinaan landasan kereta api merentas benua pada era pasca Perang Saudara Amerika, sekitar tahun 1865.

Siaran perdana Hell on Wheels di Amerika Syarikat (AS) yang disiarkan di rangkaian AMC – saluran seinduk Sundance Channel – telah berjaya menarik 4.4 juta penonton, menobatkannya sebagai siaran perdana siri asal yang kedua tertinggi dalam sejarah rangkaian ini. Sundance Channel HD boleh ditonton melalui Astro B'yond di saluran 438.

Klik untuk imej besar...

Hell on Wheels, hasil karya Joe dan Tony Gayton, dibintangi oleh Anson Mount (City by the Sea, Cook County) sebagai bekas perajurit Cullen Bohannon Artis hip hop and pemenang anugerah Grammy Common (Just Wright, Date Night) sebagai Elam Ferguson Colm Meaney (Get Him To The Greek, Star Trek: The Next Generation) sebagai Thomas 'Doc' Durant dan Dominique McElligott (Moon) sebagai Lily Bell.

Drama ini membawa para penonton kembali ke zaman pasca Perang Saudara Amerika dan menghalusi perjuangan dan cabaran membina semula negara setelah ia mengalami peperangan yang paling banyak mengorbankan nyawa di bumi Amerika. Siri ini mendedahkan gejala rasuah dan sifat tamak yang berleluasa dalam industri landasan kereta api, pengalaman pendatang, nasib dan perjalanan hidup hamba berbangsa Afrika yang baru merdeka semasa Pembinaan Semula negara, serta pembinasaan tanah dan Orang Asli Amerika atas nama kemajuan.

Semasa siaran sulung siri ini di AS, New York Daily News telah menyifatkannya sebagai 'drama yang penuh tragedi, kompleks dan amat menarik', manakala Daily Variety berkata bahawa siri ini 'menawarkan imbasan kepada era yang tidak dapat dinafikan sebagai era yang amat mengagumkan.'


"TAK PERNAH BERTENTANG MATA... JUMPA LAGI KAT SYURGA.. TOLONG CARI KAMI" - NORMAN

Menerusi laman Instagram, pelakon Norman Hakim telah memuatnaik video anak kepada bekas isterinya, penyanyi dan pelakon Abby Abadi iaitu Muhammad Danial Firman dan meluahkan rasa sedih atas pemergian bayi tersebut.

Pada masa sama, Norman berkata, mereka sekeluarga tetap menyayangi bayi tersebut biarpun belum berkesempatan untuk bertemu. Dalam pada itu, Norman memberitahu dia masih tedak percaya menerima perkhabaran sedih itu. Katanya, dia dan keluarga akan menziarahi pusara Muhammad Danial setibanya di Malaysia pada minggu depan.

"Salam Tahajud dari Makkah Baby D sayang... walau papa, mummy, Abg2 & Kakak2 semua tak pernah bertentang mata & tak pernah dapat peluang belai Baby D kecuali Abah dgn Mama, tapi kami sangat2 menyayangi Baby D tau... Hari2 dengar progress Baby D dari Abah & Mama.

"Dan skrg Baby D dengan izinNya dah pun ke syurga tinggalkan kami dulu... antara asbab utk Baby D bawak Abah @jaiezzany & Mama @abby_abadi112 ke syurga jugak nanti. Semalam rasa mcm mimpi bila Abah bgtau yg Baby D dah tak ada tinggalkan kami lepas Isyak waktu Makkah. Hari ni bangkit dari Tahajud, pun rasa mcm mimpi jugak tp bila bukak IG tgk comments & tgk ramai yg mendoakan & sedekahkan Baby D Al-Fatihah, mmg kenyataan Baby D dah takde, dah tinggalkan kami semua.

Klik untuk gambar besar

"In shaa Allah selesai Umrah, bila balik Malaysia nanti, kitaorang ramai2 akan ziarah Baby D kat pusara nanti. Tunggu kami datang ye sayang... In shaa Allah kita jumpa lagi nanti betul2 kat syurga (kalau tak jumpa, selain dari Abah & Mama, tolong cari kami nanti jugak tau sayang).

"AL-FATIHAH buat Muhammad Danial Firman Faizal Bin Muhammad Faizal (27/9/19 - 7/11/19)Terima kasih buat semua sahabat2 yg baik budiman kesayangan Allah S.W.T. & Rasulullah SA.W. diatas ucapan & doa2 yg dikirim buat Baby D...," tulis Norman.

Muhammad Danial merupakan anak pertama Abby bersama suaminya, Muhammad Faizal yang dilahirkan pra-matang dengan berat 535 gram pada 27 September lalu. Selepas lebih dua bulan bertarung nyawa di Unit Rawatan Rapi Neonatal (NICU), bayi itu akhirnya meninggal dunia akibat komplikasi pada hati.

Berita sedih itu dikongsi Abby dan suaminya menerusi Instagram pada awal pagi, Ahad. Bagaimanapun kedua-dua mereka kini berada di Tanah Suci Makkah bagi menunaikan umrah sejak Khamis lalu. Abby dan suaminya melahirkan rasa terkilan kerana tidak dapat menatap wajah bayi mereka buat kali terakhir.

www.myartis.com / Sumber & foto: mStar, Instagram Norman Hakim & Abby Abadi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU SKANDAL : "SAYA AKUI KESILAPAN... SANGGUP BUAT APA SAHAJA" - SYUK

"Setiap orang melakukan kesalahan..dan ini adalah kesalahan dan kesilapan saya.. Ye bukan senang dan bukan mudah untuk jernihkan air yang telah keruh..

"Apa pun saya sanggup demi dapatkan balik keluarga dan kebahagian saya!!" demikian rayu pelawak dan penyampai radio, Shuk Sahar, mengenai kesilapannya berhubung isu skandal baru-baru ini.

Shuk yang mengakui bukan mudah untuk menjernihkan semula air yang keruh berkata, dia sanggup melakukan apa sahaja demi mendapatkan keluarganya semula.

Klik untuk gambar besar

"Belakang Lu Bro! Terus Semangat Ok! Kadang2 Aku Buat Kesilapan Jugak Dan Buat Pilihan Yang Tak Betul! Aku Akui, Aku Manusia Sentiasa Buat Silap, Aku Bukan Macam Netizen Yang Sentiasa Betul Dan Cari Salah Orang Sedangkan Masalah Family Sendiri pun masih tak selesai," sokong seorang peminat menggunakan nama djvaceofficial.

"'Sanggup dptkan balik keluarga' Kau dah dapat kluarga kau balik masa 1st kantoi. Then apa kau buat sekarang? Kau buat balik kesilapan yang SAMA. Then kau nak dapatkan balik keluarga kau lagi?" komen yang lain pula.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MARYAM UMUM BAKAL TIMANG 'BABY GIRL': "ALHAMDULILLAH, KAKI PUN PANJANG..."

Menerusi satu video YouTube rasmi DurianKimchi, Instafamous warga Korea Selatan iaitu Maryam You Narae telah berkongsi perkhabaran gembira dimana dia dan suaminya warga Malaysia, Ryzal Ibrahim bakal menimang bayi perempuan.

Menurut Maryam, dia baru saja pulang daripada pemeriksaan doktor dan bayi dalam kandungannya tidak mempunyai sebarang masalah. Tambahnya, doktor juga memberitahu kaki bayinya juga panjang dan normal.

"Doktor sudah cek semua bahagian bayi dan semuanya sihat. Doktor juga ada bagi gambar bayi dalam kandungan anda boleh lihat. Maryam nak bagitahu yang bayi ini adalah perempuan. Alhamdulillah," katanya.

Klik untuk gambar besar

"Alhamdulillah, kaki pun panjang, good tak pendek," ujarnya lagi sambil bergurau membandingkan ketinggiannya dengan suaminya.

Menerusi video berkenaan, Maryam turut berkongsi gambar keadaan bayinya. Sementara itu, meninjau ke ruangan komen, rata-rata netizengembira melihat keadaan Maryam yang kembali ceria.

"Tak mau sedih-sedih lagi ok Maryam, jaga kandungan" - "Seronok tengok Maryam kembali ceria, jaga baby okay" - Awww baby girl, tahniah," itulah antara komen beberapa netizen.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


35 FOTO: SEKALI LAFAZ - SHILA AMZAH KINI BERGELAR ISTERI

Kira-kira jam 6.25 petang semalam, penyanyi Shila Amzah telah sah bergelar isteri kepada pilihan hatinya, Haris Idraki Elias dengan sekali lafaz.

Melalui gambar yang dimuatnaik, Shila nampak cukup ayu dengan persalinan serba putih yang sedondon dengan pasangannya itu.

Melalui gambar yang dimuatnaik, rata-rata peminat penyanyi ini memuji keayuan pengantin di hari yang cukup istimewa dan bermakna ini.

Klik untuk gambar besar

Dalam majlis yang diadakan secara sederhana itu telah dihadiri oleh ahli keluarga, teman rapat dan rakan selebriti. Antara rakan selebriti yang turut hadir ialah Fara Fauzana, Jihan Muse dan juga Zara Zya.

Menurut Shila, dia masih belum menetapkan sebarang tarikh resepsi lagi dan akan berkongsikannya kelak.

Sebelum ini, penyanyi lagu 'Patah Seribu' itu mengikat tali pertunangan dengan Haris Idraki pada November lalu di kediaman keluarganya.

Suami Shila, Haris bekerja dalam sektor kewangan di kota London dan dia juga pernah bekerja sebagai wartawan di The Star pada tahun 2015.

Tahniah kami ucapkan dan semoga ikatan yang terjalin ini akan kekal hingga ke Jannah.

www.myartis.com / Foto: @anhevents & @aqoimran

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TUNAI UMRAH - SITI NURHALIZA HABISKAN HARI-HARI TERAKHIR RAMADAN DI MAKKAH

Dalam satu hantaran di media sosial, penyanyi Datuk Seri Siti Nurhaliza telah memohon orang ramai dan peminat mendoakan kesejahteraan dan kelancaran ibadat umrahnya.

Difahamkan, Siti Nurhaliza akan menghabiskan hari-hari terakhir Ramadan tahun ini di Makkah selepas berangkat mengerjakan umrah bersama pengurusnya, Rozi Abdul Razak dan kakak iparnya, Datin Zaiton Mohd Jiwa, semalam.

"Ya Allah, kepada-Mu aku memohon dan bertawakal. Ya Allah, permudahkanlah urusanku, senangkanlah kesusahan perjalananku. Berikanlah rezeki kepadaku lebih banyak daripada yang aku minta, jauhkanlah daripadaku segala keburukan.

Klik untuk gambar besar

"Ya Allah, aku memohon perlindungan-Mu dan peliharalah diriku, agamaku, keluargaku, kerabatku dan nikmat-nikmat yang sudah Engkau berikan kepadaku serta pada mereka dalam hal dunia akhirat dan dunia. Hindarilah kami semua daripada segala keburukan, wahai Tuhan yang Maha Mulia," tulis Siti di Instagram Story.

Siti dijangka kembali ke tanah air sebelum Aidilfitri minggu depan. Kali terakhir Siti menunaikan umrah adalah pada 2019 bersama suami, anak dan pengasuhnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DJ AS, RANDY SEIDMAN PANGGIL 'GIRLFRIEND' - FAZURA NAFI KEKASIHNYA

Baru-baru ini, sebuah video eksperimen sosial di YouTube menyaksikan seorang DJ Amerika Syarikat, Randy Seidma secara spontan mempertahankan Nur Fazura sebagai umat Islam yang digelar sebagai 'girlfriend' selepas melihat dua lelaki memegang plakad provokasi bagi melarang kemasukan komuniti Islam ke negara itu.

Perkara itu agak hangat diperkatakan kerana beberapa tahun sebelumnya, pelakon dan penyanyi yang berusia 34 tahun ini pernah digosipkan bercinta dengan Randy.

Enggan orang salah faham, Fazura telah tampil menjelaskan dan menyifatkan bahawa gelaran atau perkataan 'girlfriend' yang diberikan oleh Randy adalah perkara biasa.

Klik untuk gambar besar

Ini kerana jelasnya lagi, di Amerika Syarikat gelaran 'girlfriend' bukanlah merujuk kepada pasangan yang bercinta, sebaliknya, gelaran tersebut merujuk kepada rakan wanita.

"Kalau saya di sana (Amerika Syarikat) gelaran girlfriend itu merujuk kepada rakan wanita bukan teman wanita. Manakala rakan lelaki pula mereka membahasakannya sebagai guy friend.

"Jadi bila Randy memanggil saya dengan gelaran girlfriend ia hanya perkara biasa," jelasnya ketika ditemui media pada sidang media menandatangani kontrak sebagai artis di bawah naungan Universal Music Malaysia.

Sementara itu, apabila diminta mengulas mengenai hubungannya dengan Randy, penyanyi lagu 'Sayangi Dirimu' itu memberitahu mereka sudah berkawan baik sejak lima tahun lalu.

"Saya dan Randy memang sudah berkawan baik sejak lima tahun lalu. Saya suka berkawan dengannya kerana dia seorang yang menghormati orang lain walaupun berlainan agama dan bangsa.

"Apa yang boleh saya katakan, saya amat terharu dengan tindakkannya itu kerana di situ membuktikan dia punya sifat kemanusiaan dan toleransi beragama. Saya bersamanya ketika itu semasa bercuti di sana Disember lalu," katanya.

Untuk makluman, video berdurasi lebih 10 minit yang dimuatnaik oleh pemilik akaun YouTube dengan nama 'Hizzy' itu telah ditonton sebanyak lebih 287,453 kali.

Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AHAD LALU - FARA HEZEL SELAMAT BERGELAR IBU, TIMANG BAYI LELAKI

"Alhamdulillah... saya selamat melahirkan putera sulung kami pada Ahad lalu pada pukul 6.05 pagi dengan berat 3.57 kilogram. Macam-macam perasaan yang saya rasa sekarang antaranya gembira dan pada masa yang sama penat. Tapi bagi saya, yang penting fizikal dan mental perlu kuat.

"Seronok dapat menjadi seorang ibu di usia yang muda tapi macam yang saya cakap, memang memerlukan fizikal dan mental yang kuat," demikianlah kata penyanyi Fara Hezel yang dalam diam rupa-rupanya telah selamat melahirkan cahaya mata pertamanya iaitu bayi lelaki di Hospital Sultanah Nur Zahirah Kuala Terengganu pada Ahad lalu.

Fara atau nama sebenar Nurfaraazira Binti Yusri, 24, meluahkan rasa syukur dan teruja kerana diberi kesempatan untuk menjadi seorang ibu di usia muda.

Klik untuk gambar besar

Sekitar bulan April lalu, Fara berkongsi berita gembira bahawa dia sedang hamil tiga bulan. Dalam pada itu, Fara memberitahu dia kini menjalani proses berpantang di kampung halaman suaminya di Terengganu.

Fara yang juga kakak kepada penyanyi Aiman Tino ini berkata, dia terpaksa berjauhan dengan keluarganya berikutan perlaksanaan Perintah Kawalan Pergerakan Bersyarat (PKPB).

"Memang dalam perancangan saya mahu berpantang di Terengganu. Bersalin ketika tempoh PKPB agak sedikit terbatas tapi saya bersyukur semuanya.

"Aiman Tino pun dah tak sabar nak datang Terengganu untuk melawat tapi oleh kerana dia di Kuala Lumpur dan kes Covid-19 semakin meningkat, kenalah patuh pada PKPB," jelasnya.

Sementara itu, Fara akan berkongsi nama dan wajah anaknya dalam masa terdekat kerana dia ingin menghormati keputusan suaminya iaitu Tengku Mohammad Kamal Hisahmuddin. Untuk makluman, Fara mendirikan rumah tangga dengan Tengku Mohammad Kamal Hisahmuddin pada 20 Disember tahun lalu.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAYANG 'LELAKI' DI IG - FIZA ELITE NAFI KEKASIH, TAPI ADIK

Orang lawa memang cepat dapat pengganti, demikian komen beberapa pengunjung laman sosial mengenai Fiza Elite yang dikatakan sedang hangat bercinta dengan seorang pilot.

Malah di Instagram milik Fiza, penyanyi dan pelakon itu telah meletakkan gambar seorang lelaki yang diambil secara sipi-sipi sahaja. Ia sekaligus menimbulkan pelbagai spekulasi hangat yang mendakwa ia kekasih Fiza.

" You mean everything to me.

" Thank you sayang for this surprise moment.... i really appreciate for what you've done for me... By da way u so sweet," ujar Fiza ketika bergambar dan mendapat kad ucapan daripada lelaki terbabit.

Bagaimanapun apabila penerbit drama terkenal, Haji Zil bertanya pada Fiza adakah itu kekasih Fiza? Balas Fiza secara spontan, lelaki itu adalah adiknya.

Waahhh... adik Fiza seorang pilot ya, untungnya. Heh!

Foto: Fiza IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAHNIAH - ISTERI SYUKRI YAHAYA DISAHKAN HAMIL

"Begitu teruja dan tidak sabar bergelar seorang bapa!," demikian kata pelakon Syukri Yahaya, 27, apabila mengetahui isterinya, Tya Adnan sedang mengandungkan anak sulung mereka.

Menurut Syukri, isterinya itu kini sedang hamil 2 bulan.

"Alhamdulillah isteri saya hamil 2 bulan. Saya terharu dan bercampur gembira apabila isteri memberitahu sedang hamil anak kami," ujar Syukri dipetik sebagai berkata.

Untuk rekod, Shukri dan Tya bernikah pada November tahun lalu selepas 2 tahun mengikat tali pertunangan.

Semoga segala persiapan dan juga urusan oleh keluarga ini nanti akan dipermudahkan menjelang hari kelahiran.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


TAKZIAH - ABANG AJAI DIJEMPUT ILAHI PAGI TADI

Menerusi laman Instagram, komposer dan penyanyi Ajai telah memaklumkan berita sedih dimana abang sulungnya iaitu Feroz Maas, meninggal dunia akibat kanser prostat jam 10.27 pagi tadi di Unit Rawatan Rapi (ICU) Hospital Putrajaya.

"Assalammualaikum Semua. Jumaat penuh barakah, saya minta pertolongan.. kita sedekahkan A- Fatihah pd arwah en Feroz bin Maas, abang sulung saya yg telah kembali ke rahmatullah sebentar tadi. Allah lebih menyayanginya. Jenazah masih di unit ICU hospital putrajaya.

"Semoga Allah mencucuri rahmat dan mengampun segala dosa-dosanya. Dilapangkan kuburnya dan ditempatkannya bersama org2 yg soleh-solehah. Al- fatihah Terima kasih," tulis Ajai.

Ajai atau nama sebenarnya Mohd Faizal Maas berkata, sebelum itu arwah abangnya dimasukkan ke hospital sejak sebulan lalu selepas mengadu sakit di bahagian perut. Katanya, arwah juga ada penyakit diabetes dan darah tinggi, tetapi masih boleh dikawal.

"Namun, awal tahun baru-baru ini dia mengadu sakit di bahagian perut. Jadi, dia ambil keputusan untuk pergi hospital dan buat pemeriksaan.

Klik untuk gambar besar

"Selepas melalui proses imbasan tomografi berkomputer (CT scan) baru doktor mengesahkan ada kanser ini. Bahagian dalam perut ada kesan bengkak dan bernanah.

"Jadi, doktor ambil keputusan untuk komakan arwah hingga disahkan meninggal dunia pagi tadi. Allah lebih sayangkannya," katanya kepada Harian Metro.

Menurutnya, arwah baru saja menyambut ulang tahun ke-49 pada 5 Februari lalu. Arwah meninggalkan seorang isteri dan perkahwinan mereka tidak dikurniakan cahaya mata.

Jenazah disembahyangkan di Masjid Tuanku Mizan Zainal Abidin dan dikebumikan di Putrajaya selepas solat Jumaat.

www.myartis.com / Sumber & foto: Harian Metro & Instagram Ajai

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK PERCAYA BERGELAR AYAH - FIZO PILIH BUKA AKAUN SIMPANAN DARI IG

Semua sedia maklum yang pasangan Fizo Omar dan Mawar Abdul Karim ini telah dikurniakan cahaya mata sulung iaitu seorang bayi perempuan setelah empat tahun menanti.

Kata Fizo Omar, meskipun melihat sendiri proses kelahiran anak sulungnya itu namun sehingga kini dia bagaikan tidak percaya sudah bergelar seorang ayah.

Difahamkan, kerana masalah ketumbuhan rahim yang dihidapi, isterinya melahirkan zuriat mereka seberat 2.78 kilogram melalui proses pembedahan di sebuah hospital swasta pada jam 4.01 petang kelmarin (29 Disember 2017).

"Semasa mengiringi Mawar ke bilik bedah pun saya sudah menangis sebenarnya, melihat proses kelahiran anak kami membuatkan saya betul-betul bersyukur dengan rezeki yang Allah kurniakan.

Klik untuk gambar besar

"Akhirnya selepas empat tahun mendirikan rumah tangga, Allah tahu ini adalah waktu terbaik untuk kami menjadi ibu bapa pula," kata Fizo.

Kongsi Fizo atau nama sebenarnya Wan Hafizul Wan Omar, 32, dia juga mahu berterima kasih kepada mereka yang sentiasa mendoakan kebahagian keluarganya ini.

"Terima kasih kepada mereka yang terus mendoakan kami. Alhamdulillah anak dan isteri saya sihat. Dan kini bermula fasa baharu untuk kami suami isteri," ujarnya gembira.

Jika selebriti lain yang berlumba membuka akaun Instagram untuk anak mereka, tetapi berbeza pula dengan Fizo dan isteri yang memilih untuk membuka akaun simpanan demi masa depan anaknya nanti.

Walaupun bayi baru sahaja lahir, Fizo sudah menyimpan matlamat untuk menjadikan anaknya seorang jutawan pada umur 20 tahun nanti. Jadi tidak hairanlah pasangan ini mengenepikan akaun sosial anak.

"Saya akan buka banyak akaun yang berbentuk simpanan wang. Kalau boleh saya nak sasarkan pada umur 20 tahun, anak kami sudah bergelar jutawan.

"Hasrat ini bukanlah angan-angan kosong kerana setiap keluarga perlu merancang masa depan anak-anak. Ia bukan kerana kami mampu tetapi kita kena konsisten menyimpan atau melabur untuk anak.

"Buat masa ini saya belum sedia mempamerkan wajah anak kami dan ia mungkin dilakukan selepas majlis cukur jambul nanti," tuturnya.

Bakal mengumumkan nama anaknya dalam waktu terdekat, kata Fizo setakat ini dia juga sudah menyiapkan satu program khas dalam membantu ibu bapa mendidik anak mereka dengan bantuan beberapa pakar.

"Sebenarnya syarikat produksi sudah menyiapkan satu program khas yang akan disiarkan tidak lama lagi. Dalam program ini juga penonton dalam melihat sendiri perjalanan kami sebagai bakal ibu bapa dari hari pertama Mawar disahkan mengandung.

"Insya-Allah jika tiada apa-apa nama anak saya akan diumumkan tidak lama lagi," tambahnya yang mendirikan rumah tangga bersama Mawar pada 10 November 2013.

www.myartis.com / Sumber: Utusan & Oh Bulan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


INGATKAN BERI RM1,000 KEPADA MUBARAK MAJID - BELL TAK SANGKA KENA 'SCAM'

"Saya memang ingat mesej WhatsApp itu daripada Mubarak. Saya memang tak berfikir panjang kerana memang ingat dia perlukan bantuan. Lagipun saya dah kenal dengan 'uncle' Mubarak sejak kecil lagi dan mana mungkin saya syak apa-apa. Dia juga sudah lama berlakon, jadi apa salahnya saya membantu ketika dia dalam kesusahan.

"Malangnya itu bukan dia, tapi penipu yang menyamar sebagai Mubarak. Saya anggap wang yang sudah dimasukkan itu sebagai sumbangan sajalah," demikian kata pelakon Bell Ngasri, 41, apabila dia kerugian RM1,000 selepas menjadi mangsa penipuan 'scammer' yang menyamar sebagai pelakon senior Mubarak Majid yang kononnya mahu meminjam wang sebanyak itu.

Bell ketika dihubungi berkata, dia menganggap apa yang berlaku kepadanya itu sebagai pengajaran. Bell berkata, dia juga enggan marah-marah dan tertekan kerana sedar pada ketika pandemik Covid-19 dan Perintah Kawalan Pergerakan (PKP) 3.0 ketika ini, banyak orang terjejas dan sanggup melakukan penipuan.

"Nak kata apa lagi, melainkan saya lebih berhati-hati selepas ini. Situasi yang saya tak duga dan sudah berlaku ini memberi pengajaran besar. Apatah lagi, ini kali pertama saya kena 'scam'.

"Mujur juga saya hanya masukkan RM1,000 walaupun orang itu terus mendesak supaya dimasukkan duit lagi. Tapi, kasihan juga pada seorang rakan pelakon kerana kena tipu sebanyak RM1,700 oleh individu yang sama," ujarnya.

Menurut Bell, dia mengingatkan masyarakat supaya berhati-hati terhadap sesiapa saja yang mengirim mesej di telefon meminta bantuan.

Kata Bell yang popular dengan watak Barkoba dalam filem '18 Puasa Di Kampong Pisang' dan 'Kampong Pisang Musikal Raya Istimewa' itu, selidik dulu untuk kepastian supaya tidak menjadi mangsa penipuan pihak tidak bertanggungjawab.

Selain Bell, beberapa rakan artis turut menerima mesej sama daripada 'scammer' terbabit yang menggodam aplikasi WhatsApp di telefon milik Mubarak sejak semalam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DANIAL CHUER BERLAPANG DADA TERIMA TEGURAN RIDHUAN TEE

"Saya terima teguran itu dengan hati terbuka. Kalau perkara itu salah di mata orang, saya akan terima. Saya akan tengok balik dan cuba untuk tidak mengulangi hal-hal sedemikian pada masa akan datang. Saya juga ingin memohon maaf kepada semua pihak yang tidak selesa dengan perkongsian dalam video terbabit.

"Lagipun sekarang ini bulan Ramadan, jadi saya tidak mahu hal-hal yang tidak berkaitan lalu di 'timeline' media sosial masing-masing," Iitulah tutur naib juara program realiti Big Stage 2022, Danial Chuer yang menerima teguran pendakwah bebas, Prof Dr Mohd Ridhuan Tee dengan berlapang dada susulan rakaman aksi mesranya bersama penyanyi, Yazmin Aziz yang dikongsi di TikTok, baru-baru ini.

Danial berkata, dia juga akan memperbaiki segala kekhilafan pada masa mendatang dan berterima kasih kepada pihak tertentu yang tampil menegur perbuatannya itu. Menurut Danial, dia menganggap teguran yang diberikan Ridhuan dan netizen sebagai satu peringatan untuk dia lebih berhati-hati memandangkan segala pergerakannya kini semakin diperhatikan.

Klik untuk gambar besar

"Saya dan Yazmin memang rapat, tetapi perkara ini sedikit-sebanyak menjadi peringatan kepada kami untuk selalu menjaga kelakuan. Tambahan pula selepas tamat Big Stage 2022, semua orang mengikuti perkembangan kita.

"Saya tidak terasa hati dengan teguran itu, malah bersyukur ada yang sudi menegur. Lebih baik ditegur daripada orang tak nasihat apa-apa. Sekurang-kurangnya kita tahu salah kita apa. Saya pun sedar yang hal ini salah. Sebagai orang Islam, kami tidak mahu perkara sebegini terjadi lagi," kata yang turut mengaku turut menerima teguran serupa daripada ahli keluarganya.

Terdahulu, viral di laman TikTok apabila peserta Big Stage 2022, Yazmin Aziz memuat naik beberapa aksi berpelukan antara dirinya dan Danial. Aksi berkenaan mendapat kritikan dalam kalangan netizen, selain teguran oleh Ridhuan Tee.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"LAVIDA COIN BUAT APA?" - AISHAH NAK EMAS ATAU DUIT

"Kalau nak ambil balik rantai yang diberi itu gantikan semula dengan barang kemas atau wang tunai sesuai dengan harga yang digembar-gemburkan.

"Bukan dengan memberi Lavida Coin, saya tak mahu itu, nak buat apa?. Seeloknya, dia minta maaflah kerana menipu!," demikian kata penyanyi Aishah yang menolak tawaran usahawan kosmetik Datuk Seri Vida iaitu menukar hadiah rantai berlian dimenanginya selaku juara Gegar Vaganza musim ke-4 (GV4) dengan Lavida Coin.

Aishah, 53, berkata, dia hanya bersetuju jika rantai berlian yang didakwa berharga RM80,000 itu ditukar dengan wang tunai atau emas yang sama nilai.

Untuk pengetahuan, Lavida Coin ialah salah satu bentuk pelaburan mata wang kripto dan token digital yang diperkenalkan oleh Vida.

Klik untuk gambar besar

Pada Sabtu lalu, Aishah mendedahkan mengenai ketulenan barangan kemas tersebut selain masih belum menerima hadiah sebidang tanah lot banglo selepas hampir setahun menjuarai GV4.

Dia turut meluahkan rasa kecewa apabila pemeriksaan di kedai barang kemas mendapati rantai berlian tersebut bukan asli dan tidak mempunyai nilai.

Sementara itu, penyanyi lagu 'Janji Manismu' ini memaklumkan pembantu peribadi kepada usahawan tersebut ada menghubunginya.

"Pembantu dia ada telefon saya, tapi tak sempat nak angkat kerana solat dan sekali lagi dia telefon tengah malam. Jadi masih belum berkesempatan berbincang mengenai perkara ini," ujarnya.

Menerusi laporan mStar pada Isnin, Vida meminta Aishah supaya memulangkan semula rantai tersebut dan akan memberikan sesuatu yang 'luar biasa' kepadanya.

"Saya akan adakan pertemuan dengan Aishah dalam masa terdekat. Kita duduk bersama-sama untuk menerima penyerahan kembali rantai itu dengan hati yang sangat gembira.

"Pulangkan kepada saya, tidak mengapa. Saya akan gantikan rantai itu dengan satu benda yang sangat luar biasa iaitu Lavida Coin. Lepas itu barulah dia akan kata inilah rupa-rupanya yang saya cari selama ini," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA BUKAN MALAIKAT" - IQRAM DINZLY KOMEN ISU UQASHA SEKSI DI THAILAND

Jika sebelum ini, gambar percutian Iqram Dinzly bersama Uqasha Senrose yang menyaksikan aktres itu membuka tudung di pulau Koh Lipe, Thailand menjadi bualan hangat... terkini Iqram Dinzly, 33, menganggap gambar percutian tersebut adalah satu ujian besar buat dirinya.

Sehubungan itu, dia enggan memberi komen panjang tentang perkara itu tetapi sebaliknya meminta individu yang mendedahkan gambar dan maklumat itu bertanggungjawab terhadap apa yang dilakukan oleh mereka.

"Saya bukan malaikat mahupun maksom kerana kita manusia sentiasa diuji dan diduga.

 "Saya minta maaf, saya hanya mampu katakan no comment mengenai gambar percutian itu dan tidak boleh beri kerjasama.

"Sahih atau tidak sahih, biarlah Allah menghukumnya kerana kita sebagai manusia sesama manusia seharusnya sebaik mungkin menutup aib sendiri, inikan pula aib orang lain.," ujar Iqaram dipetik sebgai berkata.

Tambah Iqram lagi, dia berharap perkara tersebut tidak terus diperbesarkan kerana ia merupakan hak dan privasi masing-masing.

"Saya juga berharap perkara ini tidak terus diperbesarkan. Biarlah apa pun persepsi orang, apa orang nak katakan. Andai terjatuh fitnah sekalipun, sebagai hamba Allah saya tetap memaafkan insan itu dan terima kasih kerana prihatin," jelas Iqram penuh makna.

Terdahulu, gosip percintaanya dengan aktres tersebut tersebar sejak pertengahan tahun lalu, namun kedua-duanya menafikan perkara tersebut. Keadaan kembali panas apabila timbul gambar-gambar mesra antara mereka di Thailand ketika sambutan tahun baru 2016.

Uqasha sebelum ini pernah bertunang dengan Pekin Ibrahim namun hubungan itu putus dan selepas itu dikatakan menjalin cinta separuh jalan dengan Syafiq Kyle.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TARIKH DITUKAR - IZARA & ADIB BERNIKAH 19 NOVEMBER INI

Nampaknya pelakon Izara Aishah tidak lama lagi bakal bergelar isteri kepada anak tiri Datuk Seri Siti Nurhaliza iaitu Adib Khalid selepas gambar kad jemputan perkahwinan mereka mula tersebar di laman sosial.

Berdasarkan maklumat yang ditulis di kad tersebut, majlis pernikahan Izara dan Adib yang sebelum ini dikatakan bakal diadakan pada 17 November telah ditukar tarikhnya ke 19 November.

Majlis pernikahan pasngan ini akan berlangsung di Grand Ballroom Mandarin Oriental, Kuala Lumpur.

Klik untuk gambar besar

Memetik kembali kenyataan Izara sebelum ini, pasangan ini telah melakukan persiapan sebaiknya menjelang hari bahagia.

Apapun, kami berharap agar segala perancangan untuk majlis perkahwinan Izara dan Adib berjalan dengan lancar dan diberkati.

Pastinya peminat Izara tidak sabar menantikan hari bahagia yang akan menjelang tiba.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TOLAK BABAK BERSENTUHAN - DANISH HAKIM DEDAH IBU PERNAH TOLAK HASRATNYA SERTAI PENCARIAN BAKAT LAKONAN

Ketika meluahkan hasrat untuk menyertai program pencarian bakat lakonan menerusi program Fit For Action, anak sulung kepada Abby Abadi dan Norman Hakim iaitu Danish Hakim mendedahkan dia pernah mendapat tentangan daripada ibunya yang juga pelakon dan penyanyi. Dia bagaimanapun berjaya meyakinkan ibunya dan mendapat sokongan daripada bapanya yang juga pelakon.

"Ayah memang sokong keputusan saya, tapi mak saya pula sebaliknya. Pada awalnya, dia tak setuju untuk saya sertai program ini dan melangkah ke dalam industri seni.

"Antara apa yang dikongsikan adalah, mengenai sisi gelap industri ini. Tapi, Alhamdulillah, dia dah makin faham minat saya dalam bidang lakonan dan dia dah mula terima," katanya.

Danish, 19, juga berkongsi mengenai pendapat pengarah dan pelakon, Syamsul Yusof yang menganggapnya bukan orang yang sesuai untuk menjadi anak seni kerana ilmu agama dan peribadinya.

"Sedikit kisah yang saya boleh kongsi, Abang Syamsul Yusof pun pernah menghalang saya (daripada menjadi pelakon) sebab dia cakap, saya tak sesuai jadi artis. Saya lebih sesuai jadi ustaz. Mungkin disebabkan muka saya yang nampak macam 'budak baik'," ujarnya.

Klik untuk gambar besar

Danish yang dikenali sebagai remaja yang belajar dalam bidang agama itu juga menetapkan prinsip untuk tidak bersentuhan dengan pelakon wanita ketika berlakon.

"Saya dah jelaskan kepada pihak produksi bahawa saya tak boleh buat babak-babak bersentuhan. Orang tahu latar belakang saya sebagai pelajar agama, jadi saya perlu menjaganya.

"Tapi, andai kata saya perlu juga berlakon babak bersentuhan, saya akan minta bantuan kru atau pengarah untuk mengajar saya teknik kamera dan sebagainya. Selain itu, saya juga jelaskan kepada mereka bahawa saya perlu terus menunaikan solat apabila masuk waktu," tuturnya.

Program Fit For Action yang diacarakan oleh Fahrin Ahmad dan Hunny Madu akan mula bersiaran pada 3 September, setiap Sabtu, jam 10 malam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS SUAMI A. AIDA, ARIFF AZIZ BERCINTA DENGAN WANITA UKRAINE?

Semua sedia maklum mengenai perkahwinan penerbit drama terkenal, Datuk A. Aida bersama pelakon Ariff Aziz sudah hampir tujuh bulan menemui noktahnya. Pun begitu, nampaknya kedua-dua selebriti ini berpisah dengan cara yang buruk. Ada sahaja kata-kata perlian yang dihamburkan oleh kedua mereka terhadap bekas pasangan masing-masing.

Senyap tanpa khabar berita, tiba-tiba Ariff Aziz memuatnaik beberapa keping gambarnya bersama seorang wanita Ukraine yang dikenali sebagai Svetlana Oudeno Dos Santos di lama Instagram miliknya baru-baru ini dan ia telah mencetuskan tanda tanya ramai.

Malah, Ariff, 30, turut mendedahkan identiti dan akaun Instagram gadis terbabit yang dikenali sebagai Svetlana Oudeno Dos Santos: "Safe flight babe. @svetik132015.. meet you soon.. thanks for cheering for my basketball match," tulisnya pada kapsyen foto terbabit.

Klik untuk gambar besar

Entri itu mendapat usikan peminatnya yang menebak gadis itu merupakan teman pengganti baharu Ariff. Malah, ramai yang menyokong seandainya gadis itu merupakan pilihan baharu Ariff yang turut mempunyai darah kacukan Turki: "Fulamak! Ukrainian... Brother has and updating," tulis salah seorang pengguna." - "Ini baru sepadan," sahut pengguna lain." - "Macam Hailey Bieber!" puji pengguna lain pula.

Untuk makluman, Ariff dan A. Aida atau nama sebenar Zaidah Awang, 49, telah mendirikan rumah tangga pada 21 Julai 2018 namun bercerai selepas sembilan bulan bersama. Apa-apa pun, kita nantikan sahajalah kenyataan rasmi daripada jejaka tinggi lampai itu. Sama ada memang benar hatinya sudah dicuri oleh wanita Ukraine tersebut.

www.myartis.com / Sumber & foto: Astro Gempak & Instagram Ariff Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DATO SAYA SAH & STATUS DOKTOR SUDAH MASUK IC" - TEGAS BOY IMAN

Semua mengetahui bahawa pelakon Boy Iman atau nama penuhnya Norul Iman Abd Rahman telah mendapat gelaran 'Dato' dan juga 'Doktor'.

Ada dikalangan mereka mendakwa Boy Iman membeli gelaran 'Dato' daripada kerabat Naning. Bukan itu sahaja, status 'Doktor' turut dipertikaikan.

Akui Boy Iman, adakala tindakannya itu tidak disukai orang.

Klik untuk gambar besar

"Sebenarnya saya pun seorang manusia biasa saja. Kadang tanpa saya sendiri sedar benda yang saya lalukan rupanya salah, perkara itu orang tidak suka. Tapi saya tak boleh nak puaskan semua hati orang.

"Kadang-kadang banyak juga kontroversi yang berlaku pada diri saya. Antaranya gelaran Dato saya ambil dari Naning dan pernah juga dikaitkan dengan kakak kepada Emma Maembong, Effa.

"Ketika itu pula saya ada masalah rumah tangga," ujarnya ketika ditemui media pada majlis pelancaran DBI Homes Hari Bertemu Pelanggan di Hampshire Flora Terrace, Kuala Lumpur.

Ditanya adakah status yang diberikan sebagai seorang 'Dato' dan juga 'Doktor' sah atau tidak ini jawap Boy Iman.

"Dato saya sah dan saya dapat dari Pahang. Manakala status Doktor saya pula sudah dimasukkan ke dalam kad pengenalan saya.

"Kad pengenalan berstatus Doktor ini pun dikeluarkan oleh Jabatan Pendaftaran Negara, bukan suka-suka boleh letak macam itu," tegasnya.

Sekitar dua tahun lalu, nama Boy Iman hangat dikaitkan dengan kontroversi bercinta dengan kakak kepada pelakon terkenal Emma Maembong iaitu Effa.

Selepas kontroversi itu senyap, timbul pula kontroversi dikatakan Boy Iman membeli gelaran Dato. Satu demi satu kontroversi yang melanda atas diri pelakon itu, terbaru pula status Doktor.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


PERJELASAN USTAZ BERHUBUNG HUKUM AURAT HAEL & ANAK ANGKATNYA

Segelintir netizen di laman sosial telah berbalah berhubung isu penyanyi Hael Husaini yang mengambil anak angkat perempuan.

Terdapat netizen yang mempersoalkan hukum aurat antara penyanyi lagu 'Haram' itu terhadap kanak-kanak berkenaan apabila dewasa nanti.

Bagaimanapun, penceramah bebas, Ustaz Mohd Safwan Syafiq yang dihubungi mStar Online berkata, terdapat jalan penyelesaian yang boleh dilakukan dari segi hukum aurat dan bersentuhan antara bapa dan anak angkat tersebut.

Katanya, terdapat tiga hukum berkaitan perkara berkenaan.

"Dalam isu ini ada tiga hukum. Pertama, jika si lelaki itu belum berkahwin dan anak perempuan tersebut tidak disusukan oleh isterinya (jika dia berkhwin selepas itu) sebelum berumur dua tahun (atau pun dalam tempoh dia masih menyusu) sehingga 5 kali kenyang secara berasingan, maka hukum aurat dengan anak tersebut apabila dewasa sama seperti seorang perempuan dengan lelaki asing (bukan mahram).

Klik untuk gambar besar

"Namun, jika dia berkahwin selepas itu, hendaklah isterinya menyusukan anak tersebut hingga 5 kali kenyang sebelum umur dua tahun (atau pun tempoh menyusu), maka hukumnya adalah mahram muabbad (selama-selamanya)," jelasnya.

Selain itu, tambahnya, jika lelaki tersebut tidak berkahwin dalam tempoh anak itu masih menyusu, masa susuan boleh dilakukan oleh adik-beradik bapa angkat itu.

"Ada pun jika lelaki tersebut tidak berkahwin dalam tempoh anak tersebut masih menyusu, maka susukan dengan adik-beradik bapa angkatnya seperti kakak atau adik perempuan, maka hukum aurat dan sentuhan sama seperti anak saudara dengan bapa saudara.

"Hukum ketiga ini lebih kepada penyelesaian dan jika isteri, kakak dan adik perempuan tiada susu, dibolehkan ambil suntikan hormon untuk keluarkan susu," ujarnya.

Penyanyi tersebut mengambil anak angkat perempuan yang diberi nama Halena Hael pada tahun lalu dan kini sudah berusia setahun tiga bulan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ALI MIMPI ARWAH ABAM SELEPAS GENAP 9 BULAN MENINGGAL DUNIA

"Hari ini 10 haribulan (semalam), genap 9 bulan pemergianmu abang. Kubur masih dilawati orang dan sentiasa bersih. Biar apa orang kata orang hina pekakkan telinga kerana apa pun terjadi kita tetap adik beradik.

"Mereka tidak tahu apa-apa perihal kita. Hanya kita sekeluarga yang tahu. Maafkan sahaja mereka-mereka semua yang hina kita. Malam tadi mimpi kau datang bang jenguk kami. Senyum je kau, semoga tenang disana ya bang. Mak sihat Alhamdulillah dan semua sihat.

"Semoga kau ditempatkan dikalangan orang beriman. Tengokkan Ainul Mardhiah ya dekat sana," demikianlah tulis pelawak Ali Puteh menerusi laman Instagram miliknya.

Menerusi perkongsian tersebut, pelawak Ali Puteh memaklumkan meskipun sudah sembilan bulan berlalu, namun masih ramai yang datang menziarahi pusara abangnya, Allahyarham Abam Bocey. Malah, Ali berkata pusara abangnya juga sentiasa bersih.

Klik untuk gambar besar

Dalam status yang sama, Ali turut memberitahu dia didatangi arwah Abam dalam mimpinya pada Isnin lalu. Ali berkata abangnya hanya tersenyum dan mendoakan agar Allahyarham ditempatkan dikalangan orang beriman.

Menurut Ali kasih sayang terhadap abangnya tetap utuh meskipun pelbagai kecaman dan hinaan diterima sejak pemergian arwah. Baginya hanya mereka sekeluarga sahaja yang tahu tentang yang tahu perkara sebenar.

Untuk info, Abam atau nama sebenarnya Syed Umar Mokhtar Syed meninggal dunia akibat demam panas pada 10 Februari lalu.

www.myartis.com / Sumber & foto: mStar & Instagram Ali Puteh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABBY ABADI TERUS LUAH PERASAAN..!

Jika beberapa hari lalu Abby Abadi minta hutang ribuan ringgitnya dibayar, terbaru Abby terus meluahkan isi hatinya yang masih bersisa. Dakwa pelakon dan penyanyi itu, moodnya terjejas teruk gara-gara perkara ngeri yang bertimpa-timpa dalam hidupnya.

Lebih teruk, Abby juga belum mendapat pengasuh untuk anak-anaknya selain tiada tawaran berlakon. Luah Abby lagi, dia merasa bagai mahu pecah kepala berfikir dan terlalu runsing hingga terfikir mahu melarikan diri jauh daripada masalah.

"Kepala rasa nk pecah berfikir, rasa macam nak cabut sekejap kepala ni, cuci-cuci sikit dengan clorox pastu sambung balik, boleh? huhu.. Gila runsinggg! Aaarrgghhh! Nak pergi jauhhh je rasa," ujar Abby memendam rasa.

Aikk... kenapa sampai begitu Abby? Kan elok bertenang dan bawa bertawakal... rezeki tak ke mana dan setiap cubaan itu pasti ada hikmahnya. Bersabarlah..!!

Berikut adalah luahan Abby di facebooknya yang tidak disunting:

"Bbrape pkara wat mood kite terjejas teruk ari neh, huhu... 'Hal2' ngeri makin bertimpa2, ank3 begitu begini, bibik tak dpt2 lagi, job barupun tak masuk2 lg... Kepala rasa nk pecah berfikir, rasa mcm nk cabut jap kepale neh, cuci2 skit ngan clorox, pastu smbung balik, bule? huhu.. Gila runsinggg! aaarrgghhh! Nak gi jauhhh je rasa.... =.= ( takmoh suh sabar, or yg sewaktu dgnnya ok... x larat dah nk dengarrr!..... zzzzzZzZzzzZ..."

Gambar-gambar terkini anak Abby - tekun baca Quran. Klik untuk imej besar...

Photo: Abby FB


KUDA KESAYANGAN MATI - PEMINAT LUAH SIMPATI & UCAP TAKZIAH KEPADA FAIZAL TAHIR

Semua sedia maklum mengenai penyanyi Faizal tahir dimana dia berminat terhadap hobi menunggang kuda. Malah, penyanyi lagu 'Gemuruh' itu juga memiliki seekor kuda peliharaan peribadi.

Namun, Faizal menerusi laman Instagram miliknya berkongsi berita duka pagi tadi apabila kuda kesayangannya itu telah mati dan disahkan tidak lagi bernyawa. Menurut Faizal, dia mengetahui mengenai pemergian kudanya itu sekitar waktu subuh pada hari ini.

"Azan Subuh yang membawa berita yang tak diduga. You're such a good girl. We will miss you. I will see you soon with your new wings. Insha'Allah. Allah knows best. Jazakallah khair kepada semua sahabat-sahabat yang membantu. Syurga untuk kalian. Amiin. Innalillahiwainnailaihirojiun," tulis Faizal.

Klik untuk gambar besar

Melihat pada ruangan komen, rata-rata peminat dan pengikut media sosial Faizal meluahkan rasa simpati dan mengucapkan takziah. Malah, ada yang turut berkongsikan pengalaman masing-masing mengenai kehilangan haiwan kesayangan.

Terdahulu, Faizal telah membeli seekor kuda sekitar tahun lalu kerana terbit minat yang mendalam dalam sukan berkuda. Sering memuat naik video dan foto bersama haiwan kesayangannya itu, Faizal juga sering membawa anak-anaknya meluangkan masa bersama kuda yang diberi nama Jibril itu.

www.myartis.com / Sumber & foto: Beautifulnara & Instagram Faizal Tahir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI BERSYUKUR MAMAT KHALID SUDAH ADA SELERA MAKAN

Sejak seminggu lalu, pengarah filem popular, Mamat Khalid, 56, sudah dibenarkan keluar dari hospital dan kini berehat di rumah. Isterinya, Hasmah Hassan ketika dihubungi berkata, dia bersyukur kerana Mamat kini sudah ada selera makan walaupun keadaannya masih lemah: Dia demam sikit, jadi kuranglah sikit makan".

Pada 12 Oktober lalu, Mamat dimasukkan ke Unit Rawatan Rapi (ICU) di pusat perubatan di Ipoh, Perak, selepas mengadu sesak nafas. Namun, keesokannya tular foto Mamat terbaring dengan tiub dan wayar berselirat di badan hingga menyebabkan ramai beranggapan pengarah terkenal itu sakit teruk.

Hasmah berkata, dia berterima kasih kepada orang ramai yang mendoakan kesihatan suaminya termasuk keprihatinan sahabat dalam industri hiburan yang menziarahinya di hospital. Sebelum jatuh sakit, Mamat dikatakan sibuk dengan urusan pra-produksi pembikinan filem terbarunya berjudul 'Enam'. Mamat turut diangkat sebagai Pengarah Terbaik Filem di Anugerah Skrin 2019 menerusi filem 'Hantu Kak Limah', baru-baru ini.

Klik untuk gambar besar

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEDAH ANAK MASIH TERKEJUT - BEKAS ISTERI EIZLAN YUSOF MINTA MASA & RUANG

Mendedahkan anaknya, Zareef Yusof masih dalam keadaan terkejut selepas terlibat dalam kemalangan semalam, bekas isteri Datuk Eizlan Yusof, Vie Shantie turut meminta kepada semua pihak yang bertanyakan tentang khabar anaknya itu agar memberi mereka sedikit ruang.

"Innalillahiwainnailaihirojiun. Anak saya @zareefyusofofficial dan adik perempuan saya @zaaratiezazu terlibat dalam kemalangan semasa dalam perjalanan ke lokasi pengambaran 'Mak Cun' pagi ini.. Syukur Alhamdulillah, diatas perlindungan Allah SWT mereka berdua tidak mengalami sebarang kecederaan serious..

"Saya mohon semua pihak yang tidak henti-henti call dan bertanyakan tentang khabar ini memberi dia masa dan sedikit ruang.. Kerana anak saya masih didalam keadaan terkejut. Saya juga ingin mengucapkan ribuan terima kasih diatas doa-doa kalian.. Terima Kasih juga saya ucapkan buat Kak @ermafatima kerana menjaga @zareefyusofofficial throughout the emergency situations," tulisnya di akaun Instagram miliknya.

Pagi semalam, Zareef, 9, terlibat dalam kemalangan ketika dalam perjalanan ke lokasi penggambaran drama 'Mak Cun'. Menerusi entri tersebut, Vie memuatnaik keadaan kereta yang dinaiki adiknya serta anaknya yang terlibat dalam kemalangan tersebut. Rata-rata mendoakan agar anak dan adiknya segera sembuh dan dapat melupakan trauma yang dialami.

Klik untuk gambar besar

www.myartis.com / Sumber & foto: Astro Gempak, Instagram Vie Shantie, Zareef Yusof & Eizlan Yusof

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK KEDUA KUNING TINGGI - ALI PUTEH MOHON DOA

Menerusi laman Instagram, pelawak Ali Puteh memohon doa ramai agar anak keduanya yang baru dilahirkan pada 6 Ogos lalu itu sihat selepas mengalami penyakit kuning (jaundice) dengan tahap bacaan tinggi sehingga terpaksa ditahan untuk dipantau di hospital.

"Harini masuk wad, kuning naik tinggi.. Doakan baby sihat ye semua. Esok walid datang tengok adik ok," tulisnya yang menerima komen peminat mendoakan agar bacaan anak Ali kembali normal serta sihat seperti sediakala.

Untuk makluman, Ali dan isteri, Melati Fitri Abdullah yang bercinta sejak menuntut di Sekolah Menengah Kebangsaan Gombak Setia itu sah bergelar suami isteri pada 28 Mei 2016. Mereka sebelum ini telah dikurniakan seorang puteri, pada 4 November 2017 yang dinamakan Sharifah Nur Aaira Qaireen.

Klik untuk gambar besar

www.myartis.com / Sumber & foto: Astro Gempak & Isntagram Ali Puteh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'INDAH CAMELLA' SELAMAT DILAHIRKAN - LINDA HASHIM KONGSI PENGALAMAN

"Salam semua.. alhamdulillah cukup lah seminggu kelahiran puteri ke-3 kami.syukur ya allah kau permudahkan segala urusan kami. Sgt mudah sgt senang sangat sekejapan... Datang hospital pukul 10pagi terus ke labour check 5cm sudaa..

"Golek punya golek menahan sakit sikit tup tup tgh azan zuhur dia nak keluar... keluar la si anak solehah kami ni pada pukul 1.37 tghri Isnin 8-4-19 berat 3.12kg.. Alhamdulilah  syukur sangat dgn nikmat Allah ni. Terima kasih juga kat suami yg sentiasa menemani dan membantu walau apa juga keadaan dari baby dlm perut sampai la ke pantang ni.

"Semoga allah saja yg membalas jasa u syg @beego_linda. Tak lupa juga mak mertua sy @roshidahelias turut membantu dlm drama ni.bantu jagakan si nopal jelitanggun dgn baik tq mama. tq juga utk semua family kawan2 yg dtg visit..lohh..

"Panjang ucapan ni mcm menang award. ok dah.. lepas ni sy bagi tau nama baby ya.. stay tune," tulis isteri kepada pelakon Beego iaitu aktres Linda Hashim di laman Instagram miliknya, yang bersyukur kerana kelahiran anak ketiganya pada 8 April lalu dipermudahkan.

Klik untuk gambar besar

Linda yang berkongsi pengalaman melahirkan anak ketiganya yang merupakan perempuan itu berkata dia hanya menahan sakit kontraksi sebentar sahaja dan anaknya yang diberi nama Indah Camella, dilahirkan dengan mudah.

Menerusi entri yang sama, Linda memuat naik video di saat dia berada di bilik bersalin kenunggu cahaya matanya dilahirkan. Rata-rata pengikutnya mengucapkan tahniah dan mendoakan agar ibu dan bayi terus sihat.

Untuk gambar besar, Linda dan Beego mendirikan rumah tangga pada 8 Jun 2013 dan dikurniakam dua orang cahaya mata iaitu Jelita Clarissa, 5, dan Anggun Cassandra, 4.

www.myartis.com / Sumber, foto & video: Astro Gempak & Instagram Linda Hashim

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN MENYAMPAH NADIR KAITKAN BALIK KAMPUNG & PENDERITAAN PALESTIN

"73 tahun penantian yang belum berakhir. Dalam keseronokan dapat merentas negeri dan pulang ke kampung.... jangan lupakan saudara Palestin kalian yang telah 73 tahun menunggu untuk pulang ke kampung halaman mereka," itulah kata aktivis kemanusiaan terkenal Palestin, Nadir Al Nuri yang memuat naik ciapan di media sosial Twitter.

Setelah kerajaan membenarkan urusan rentas negeri bermula 11 Oktober yang lalu, sudah pasti ramai anak perantau yang terpisah dengan ibu bapa serta orang tersayang berpusu-pusu pulang ke kampung halaman.

Namun, keterujaan itu dilaporkan sedikit terbantut apabila Nadir Al Nuri memuat naik kenyataan tersebut sehingga ada yang berasa bersalah untuk pulang ke kampung.

Klik untuk gambar besar

Bagi sesetengah netizen, kenyataan Nadir itu seolah-olah mereka tidak pernah peduli akan penderitaan rakyat Palestin yang masih berjuang untuk bebas daripada cengkaman rejim zionis sehingga ke saat ini.

Ujar netizen, kenyataan itu tidak mempunyai kaitan kerana setiap orang mempunyai kesulitan dan masalah hidup yang tersendiri, malah ada juga yang pulang ke kampung hanya sekadar dapat mengunjungi pusara ahli keluarga tersayang yang telah meninggal dunia akibat wabak COVID-19.

Dalam pada itu, ada kalangan netizen yang merasakan kenyataan Nadir tidaklah keterlaluan serta tiada apa yang negatif dan perlu dikecohkan oleh pengguna media sosial.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUMPA PEGUAM SYARIAH - RUMAH TANGGA DIANA & FARID DILANDA BADAI?

Tiada hujan tiada ribut, tiba-tiba timbul berita hangat yang mengatakan rumahtangga Diana Danielle dan suaminya, Farid Kamil kini sedang dilanda badai.

Lebih hangat, Diana dikatakan sudah mendapatkan nasihat peguam syariah dan perkara tersebut telah diakui oleh Diana sendiri ketika dihubungi BH.

Kata Diana, beliau hadir ke Mahkamah Syariah pada minggu lalu tetapi enggan menyatakan sebab utama dirinya berbuat demikian.

Spekulasi status perkahwinan Diana yang sebelum ini menghilangkan diri dari dunia seni selepas bernikah dengan pelakon dan pengarah terbabit, mula diperkatakan apabila dilihat kembali aktif dengan menghadiri pelbagai acara hiburan, sejak akhir-akhir ini.

"Perkara itu memang benar, tetapi untuk apa, ia terlalu peribadi untuk dinyatakan," ujarnya dipetik sebagai berkata.

Tambah Diana lagi, lumrah dalam setiap perkahwinan akan ada pasang surutnya. Rumah tangga yang dibina bersama Farid atas dasar cinta pada 3 November 2012 juga tidak terkecuali daripada diuji.

Hasil perkahwinan mereka, pasangan itu dikurniakan dua cahaya mata, Muhamad, 3, dan Nur Aurora, 1.

"Usia perkahwinan kami masih terlalu muda. Empat tahun berkahwin belum cukup untuk saya dan suami mengenali satu sama lain secara mendalam. Kadang kala, perselisihan yang berlaku menyebabkan saya terlebih emosi," katanya.

Biarpun masih berteka-teki mengenai status rumah tangganya, sumber memaklumkan kemelut perkahwinan pasangan itu sudah berlarutan sejak beberapa bulan lalu.

Perselisihan yang berpanjangan juga dikatakan mendorong Diana untuk mendapatkan khidmat nasihat peguam syariah bagi meleraikan kemelut rumah tangganya.

Sumber: Berita Harian

Foto: Diana Danielle IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NADIA BRIAN TAK SERIK MENDIRIKAN RUMAH TANGGA LAGI

"Nak kata serik, tidak juga. Mana tahu kalau saya bertemu jodoh pada tahun hadapan dan berumah tangga. Saya sedia untuk itu. Soal jodoh kita tidak tahu. Itu rahsia Dia.

"Lagipun saya seorang perempuan. Siapa yang tidak mahu berkahwin dan ada teman hidup?" kata pelakon Nadia Brian kepada Utusan dimana dia tidak menolak untuk berkahwin lagi jika ada lelaki yang sesuai untuk dijadikan suami, meskipun berdepan kegagalan rumah tangga sebelum ini.

Menurut Nadia, tiada istilah serik untuk berkahwin lagi kerana sebagai seorang wanita dia masih memerlukan kasih sayang dan perhatian daripada seorang lelaki.

Terdahulu, hangat diperkatakan mengenai kemelut rumah tangga Nadia dan suaminya, Muizz Nasruddin yang akhirnya berakhir dengan perceraian pada 5 April lalu.

  ________ IKLAN ________
Jualan hebat TELAH BERMULA di SHOPEE. . Dapatkan barangan rumah, barangan harian, barangan segar dan sebagainya dengan diskaun hebat dan penghantaran percuma.

Jangan lepaskan peluang untuk bawa pulang pelbagai hadiah istimewa. Malah pelanggan baru juga akan mendapat 'welcome gift' tanpa sebarang bayaran. BERTINDAK SEKARANG!

LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG

_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUANG GELARAN DA'I, FOTO BEKAS ISTERI - KINI GUNA NAMA FARHAN MUTAWWIF

Susulan kontroversi rumah tangga, juara program Da'i musim kedua, Nik Farhan atau nama penuhnya Nik Ahmad Farhan Nik Mohamad menerima pelbagai cemuhan. Dek kerana itu, Farhan akhirnya bertindak menukar nama Instagram miliknya yang sebelum ini menggunakan nama Da'i Farhan kepada Farhan Mutawwif pada Rabu lalu.

Selain itu, pada profil akaun tersebut, dia turut meletakkan nama sebagai Nik Farhan, penceramah Haji dan Umrah serta suami kepada @drholisw. Akaun tersebut sehingga kini sudah mendapat lebih 111,000 pengikut.

Malah, mengikut tijauan, Farhan sudah membuang semua foto-foto lama bersama bekas isterinya, Fatin Nurul Ain Mat Aris. Sementara itu, usaha untuk mendapatkan penjelasan Farhan berhubung perkara itu gagal apabila ustaz selebriti itu enggan memberikan sebarang respons kepada media.

Klik untuk gambar besar

Dunia hiburan sebelum ini dikejutkan dengan pendedahan Farhan menikahi seorang janda anak lapan, Noorainul Naqim Mohd Radzi di Makkah. Bagaimanapun, muncul seorang wanita yang dikenali sebagai Ches Al-Maliki atau nama sebenarnya Nafsarah Maliki yang membongkarkan perkahwinan itu sebenarnya dibuat secara sembunyi tanpa kebenaran isteri dan mahkamah.

Berdasarkan satu laporan sebelum ini, Farhan berkata, tuduhan berkahwin secara sembunyi itu tidak betul sebaliknya dia sudah memaklumkan kepada bekas isteri pertama dan keluarganya. Pendakwah ini juga berkata, selama ini sudah 18 wanita mengajaknya untuk berkahwin namun wanita ke 19 iaitu Dr Aireen berjaya membuat hatinya terbuka dan menerima hasrat itu.

Hasil perkahwinan hidup Farhan dengan bekas isteri, mereka dikurniakan seorang cahaya mata perempuan yang kini berusia 1 tahun 4 bulan, sementara wanita ini sedang hamil 8 bulan.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JOM KITA BERMAAFAN - ZARINA ZAINUDDIN

“Assalamualaikum Selamat berhari raya di bandar pula ya.. Penat beraya kat kampung tak abis lagi ni.. Dalam pada kita beraya jumpa saudara mara sahabat handai.. bermaaf maafaan sesama kita.. Memaafkan dan lupakan lah sengketa yang ada..

“manusia selalu buat salah kadang ikut nafsu bila berkata kata main sedap mulut jer cakap hakikatnya kita dah rosakkan perasaan orang..

“Maafkan saya kalau saya berlakun drama suka marah2 itu drama watak saya begitu.. saya kumpulkan segala amarah saya lontarkan dalam drama lakunan saya," tulis Zarina melalui laman sosialnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ACHEY SELESAIKAN HUTANG KERJA ARWAH ABAM & BANTU BALU SERTA KELUARGANYA

Meskipun sudah hampir enam bulan Allahyarham Abam pergi menghadap Ilahi, namun pemergian ahli kumpulan Bocey itu masih membekas di hati. Ini terbukti apabila pelawak dan penyanyi, Achey tersentak serta terdiam seketika apabila ditanya mengenai perkembangan kumpulannya itu.

Achey atau nama sebenarnya, Mohd Nasir Hamzah berkata, hingga kini, ingatannya pada arwah masih kuat: "Saya ada melawat kubur arwah selepas mendapat keizinan. Hanya saya seorang sahaja dapat masuk, itu sebab saya tak muat naik video.

"Saya sering berulang alik ke Raub, Pahang, jadi saya selalunya singgah di Tanah Perkuburan Islam Kampung Sungai Pusu untuk melawat kubur arwah. Jujurnya, pemergian arwah meninggalkan kesedihan mendalam buat saya dan Fad.

"Setiap kali saya dan Fad berjumpa, kami akan sedekahkan al-Fatihah dahulu pada arwah, kemudian barulah kami berbincang mengenai perjalanan Bocey. Apabila bercerita, pasti mengimbau kenangan bersama arwah. Nama arwah sering di bibir kami. Jadi, tak banyak yang saya minta, terus berdoa untuk arwah," katanya.

Mengulas perkembangan Bocey, Achey dan Fad kini sedang berusaha untuk mewujudkan saluran YouTube dan Facebook: "Fad sedang membangunkan saluran YouTube. Dalam masa sama, kami merangka perjalanan dan pengisian dalam saluran berkenaan. Menerusi program yang dirancang, ada bahagian untuk arwah dan disalurkan buat keluarganya. Insya-Allah, ada penyokong atau tidak, kami akan meneruskan perjuangan Bocey," jelasnya.

Klik untuk gambar besar

Selain itu, Achey turut menunaikan janji untuk menyempurnakan kerja arwah yang tergendala secara sukarela dan percuma: "Ada dua 'review' menerusi laman Instagram yang dilakukan bagi pihak arwah. Ia membabitkan produk kurus yang kurang sesuai untuk saya, memandangkan saya sememangnya kurus. Jadi, saya lakukannya bersama isteri. Alhamdulillah, tontonan agak tinggi.

"Satu lagi membabit produk minuman dan saya dapat maklum balas yang baik hingga peniaga terpaksa menyuruh saya memadamkan entri kerana tidak dapat memenuhi permintaan pelanggan. Saya rasa puas dapat membantu dan memberi impak pada peniaga," ujarnya.

Achey berkata, dia tidak lupa membantu balu Abam, Siti Nurhidayah Mohd Ali yang kini menanggung cahaya mata, Syed Uthman Hamzah Al-Juffrey yang berusia setahun sebulan: "Saya dan isteri akan berhubung dengan Nurhidayah, setiap minggu. Ada kala saya akan menyertai sesi live yang dilakukan untuk menjadikan perniagaannya mendapat perhatian.

"Sekarang, Nurhidayah berniaga cempedak goreng, durian dan buah-buahan. Saya akan bantu apa yang boleh dibantu dari segi promosi. Bagaimanapun, saya tidak hanya mengambil berat mengenai isteri dan anak, malah sering menghubungi keluarga arwah seperti ibu serta adiknya, Ali Puteh," tuturnya.

www.myartis.com / Sumber & foto: Berita Harian & Instagram Achey

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEPAHTU REUNION LIVE DITUNDA KERANA COVID-19: "SAMA-SAMA BERDOA SENTIASA DILINDUNGI..."

Berikutan langkah keselamatan serta pencegahan bagi mengekang penularan Coronavirus 2019 (COVID-19) yang kini melanda seluruh dunia, termasuk di negara ini, program komedi, Sepahtu Reunion Live telah ditundakan. Perkara itu dikongsikan anggota kumpulan berkenaan menerusi laman Instagram masing-masing.

"Kami ingin beritahu berita yang mendukacitakan apabila kami diberitahu pihak Astro telah memutuskan untuk menunda siaran langsung program Sepahtu Reunion Live pada hari Jumaat ini dan Sepahtu Reunion Al-Puasa pada hari Ahad ini. Perkara ini berikutan langkah berjaga-jaga pihak Astro untuk memastikan keselamatan dan kesihatan semua pihak," kata Jep.

Sementara itu, Shuib turut memaklumkan bahawa mereka akan sentiasa mengemaskini akaun Instagram rasmi, @Sepahtu Reunion Live Official: "Jangan risau, kami akan sentiasa 'update' dari masa ke masa mengenai program Sepahtu Reunion Live. Sama-sama kita berdoa agar sentiasa dilindungi daripada virus COVID-19 dan keadaaan kembali pulih seperti biasa," jelas Shuib.

Klik untuk gambar besar

Dalam perkembangan lain, Sepahtu Reunion Live 2019 Akhir turut tercalon bagi kategori Program MeleTOP dalam Anugerah Meletop Era 2020 (AME2020) yang berlangsung pada 12 April ini di Axiata Arena, Bukit Jalil, Kuala Lumpur.

Terdahulu, pihak Astro turut memaklumkan bahawa program hiburan, MeleTOP yang bersiaran secara langsung pada Selasa lalu di Astro Ria dan Ria HD tidak mempunyai penonton sebagaimana lazimnya.

www.myartis.com / Sumber & foto: Media Hiburan, Instagram Jep sepahtu, Shuib Sepahtu & Rahim Sepahtu & Sepahtu Reunion Live Official

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SHUIB SEPAHTU SELAMAT BERSALIN ANAK KETIGA

Semalam Shuib telah menimang cahaya mata ketiga selepas isterinya, Siti Sarah selamat melahirkan seorang anak lelaki seberat 3.1 kilogram tepat jam 12.27pm di sebuah hospital swasta.

Shuib menerusi akaun Instagram miliknya sempat meluahkan rasa syukur atas rezeki yang diberikan oleh Allah SWT dan turut mengucapkan terima kasih kepada semua peminat yang mendoakan kebahagiaan mereka sekeluarga.

"Syukur Alhamdulillah Ya Allah tepat pukul 12.27pm hari Jumaat 20 Nov 2015 lahirnya putera ke-3 kami dengan berat 3.1kg.... Syukur ke hadrat mu Ya Allah.... Terima kasih pada semua yang mendoakan kami sekeluarga..." ujar Shuib di laman IGnya.

Untuk rekod, Shuib yang bernikah dengan Sarah pada tahun 2011 sebelum ini telah dikurniakan dua orang cahaya mata iaitu Uwais Alqarni dan Dzahira Talita Zahra.

Siti sarah sebelum bersalin

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"EVERYONE PLEASE CUCUK VAKSIN..." - TUNKU HANIS TERKENA PNEUMONIA

Menerusi akaun Instagram, pelakon Tunku Hanis memuatnaik foto yang menunjukkan hasil x-ray ke atas dadanya dan memberitahu dia disahkan menghidap pneumonia selepas membuat pemeriksaan di klinik. Dalam masa sama, Hanis turut menyarankan orang ramai berjaga-jaga dengan udara dan persekitaran di luar kerana ia sudah menjadi semakin buruk.

"Just got out from Klinik! The xray is resulted from pneumonia! Tak nak cakap banyak! Everyone PLEASE cucuk vaksin segala anti radang segalanya please! The air is very hazardous! GILA! Please! Wear mask & apply sanitiser! Refrain yourself from being at any crowded place! Sayangi diri anda!" tulisnya.

Entri tersebut mendapat perhatian pengikutnya yang rata-rata mendoakan agar dia segera sembuh. Sekadar info, pneumonia adalah penyakit infeksi yang menyerang paru-paru, sehingga menyebabkan kantung udara di dalam paru-paru meradang dan membengkak. Kondisi kesihatan ini sering kali disebut dengan paru-paru basah, sebab paru boleh dipenuhi dengan air atau cairan lendir.

Klik untuk gambar besar

www.myartis.com / Sumber & foto: Astro Gempak & Instagram Tunku Hanis

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKSI GOYANG, TEPUK PUNGGUNG - NETIZEN TEGUR, SIFATKAN SEOLAH TIADA MARUAH

"Punggung siapa yang paling mencengkam sekali, kita tengok! Jadi siapa nak dapatkan punggung paling 'aum' sekali, korang kena datang," demikianlah kata anak kepada pelakon veteran Normah Damanhuri iaitu usahawan sensasi Liana Rosli atau lebih disapa Kak KM menerusi perkongsian video di laman Instagram.

Bagaimanapun, video pengasas produk itu menjadi perhatian apabila memaparkan usahawan kosmetik lain Datuk Seri Vida, pelakon Ifa Raziah dan penyanyi Cheta Pot Pet menunjukkan punggung mereka di khalayak ramai.

Apa yang menimbulkan rasa kurang senang netizen apabila Kak KM bertindak menepuk punggung mereka seolah mahu 'menguji kehebatan aset' mereka. Rata-rata netizen menyifatkan aksi tersebut seolah tiada maruah serta dikatakan semakin melampau.

Meskipun ramai yang mengecam, namun ada yang mendoakan agar kesemua mereka diberikan hidayah. Malah, ada netizen mengatakan disebabkan itu juga penghuni neraka kebanyakannya golongan wanita.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKIBAT SALAH FAHAM - WANITA DIGELAR SUNDAL OLEH AZWAN ALI

Baru-baru ini kecoh apabila selebriti kontroversi dan bermulut lantang, Azwan Ali atau terkenal dengan panggilan Diva AA telah memaki hamun seorang peminat wanita yang mencadangkan beliau untuk mencuba stik terbaik di Me'nate Steak Hub.

Tidak tahu akan kewujudan restoran tersebut Azwan menyangka pengikutnya yang menggunakan tweethandle @NurAziraWA memanggilnya 'binatang' dalam loghat Kelantan.

Akibat salah faham, wanita tersebut terus dimaki hamun oleh selebriti tersebut secara membabi buta.

Klik gambar untuk size besar

Nurazira bagaimanapun memberi reaksi yang tenang terhadap maki hamun tersebut dan menerangkan yang dia mencadangkan restoran Me'nate untuk menikmati stik daging.

Untuk makluman, Me’nate ini merupakan sebuah restoran yang dikenali dengan hidangan stik yang harganya boleh mencecah RM 1,000 – RM 2,000 sepinggan kerana menggunakan daging lembu Wagyu dari Jepun.

Dek kerana kes itu juga, Nur Azira menerima kiriman mesej di laman Facebook daripada pemilik restoran Me'nate yang bermurah hati mahu membelanja Nur Azira sekeluarga berbuka puasa di sana.

Apa-apa pun, pengajarannya di sini seeloknya kita meneliti dahulu sesuatu perkara sebelum bertindak untuk menghentam orang lain agar kita tidak dimalukan akhirnya.

Klik link dibawah ini untuk tonton video

VIDEO

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DEMAM DENGGI - SHAHEIZY SAM MASIH BELUM STABIL

Umum pastinya sudah tahu bagaimana pelakon Shaheizy Sam baru-baru ini mengalami penyakit semam denggi. Dia telah dimasukkan ke Hospital Pakar Ampang Puteri sejak 4 September lalu apabila penyakitnya itu kian teruk.

Namun berita terkini yang media terima, ibunya, Khaty Fauziah berkata, keadaan anaknya itu masih belum stabil.

Shaheizy kini agak kurang selera makan dan minum. Cuma semalam, dia ada sedikit ceria dengan meminta makanan itu dan ini.

"Hari ini dia mula demam balik dan aras platelet turun balik. Sebagai ibu saya amat bimbang dengan keadaannya sekarang.

"Selama ini dia anak yang sangat bekerja kuat tanpa mengira masa dan tenaga. Bila dia jatuh sakit, baru nampak pengorbanannya selama ini. Saya akan tetap bersamanya sampai sihat," ujar Khaty Fauziah dipetik sebagai berkata.

Doa kita, moga Shaheizy Sam cepat sembuh hendaknya. Amin.

         ________________________

UPDATE: LARA ALANA - WAJAH COMELNYA BUAT HATI TERTAWAN

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


BUAT KERJA BERAT - KANDUNGAN ROZITA CHE WAN ALAMI PENDARAHAN

Suami mana yang tidak cemas apabila isteri tercinta yang sedang hamil mengalami pendarahan? Detik cemas seperti itulah yang dihadapi oleh Zain Saidin apabila isterinya Rozita Che Wan melakukan kerja di rumah hingga berlaku pendarahan.

Menurut Zain, kejadian tersebut berlaku sekitar awal Ramadan lalu gara-gara isterinya membuat kerja yang tidak sepatutnya dilakukan oleh orang hamil.

"Kejadian ini tak silap saya berlaku hari puasa pertama. Dia ada buat kerja pada hari berkenaan.

Klik gambar untuk size besar

"Selepas itu pada sebelah petang dia nak bersiap untuk ke majlis berbuka puasa ada sesuatu yang terjadi.

"Berlaku pendarahan kecil dan kami segera ke pusat perubatan Prince Court untuk mendapatkan pemeriksaan. Kami mendapatkan rawatan susulan keesokan hari kerana doktor yang perlu dirujuk tiada pada hari pertama.

"Alhamdulillah pada hari ketiga pendarahan sudah tak ada. Mulai dari itu, saya tak izinkan lagi dia buat kerja berat. Berjalan atau berdiri lama pun saya tak izinkan kerana bimbang kaki bengkak," ujar Zain dipetik sebagai berkata.

Habis kisah mengenai pendarahan, timbul pula cerita lain apabila isterinya sekarang gemar membebel tak tentu pasal. Namun Zain sedar bahawa perkara tersebut sebenarnya menjadi kebiasaan buat wanita mengandung.

"Saya pula jenis tak suka dia bising. Saya cuba menurut apa saja kehendaknya. Macam dia pernah mengadu sakit belakang sebab membawa perut, lalu saya dapatkan dia bantal khas yang dibeli secara dalam talian.

"Membebelnya menjadi jadi sebab saya pula jenis yang suka melengahkan kerja. Buat kerja bila disuruh saja dan dia saja kena ingatkan saya untuk buat itu ini. Pemandu dia lambat jemput pun mulalah membebel. Kesannya orang berdekatannya pun dibebelkannya.

"Emosinya sejak tujuh bulan mengandung ini terus terkawal. Tapi saya cuba untuk melayan saja emosinya," tambah Zain yang mengakui cukup teruja untuk menyambut kelahiran bayi perempuan dalam tempoh dua bulan lagi.

"Cuma selepas bergelar bapa segera kepada dua anaknya menerusi perkahwinan terdahulu, saya mahu buktikan sekalipun akan menyambut anak sendiri tak lama lagi tidak akan wujud perbezaan kasih sayang dengan mereka.

"Saya mahu adil dengan anak tiri dan sendiri. Cuma dalam menyambut kelahiran anak sulung ini saya mahupun isteri mahukan yang terbaik untuknya termasuklah memilih pusat perubatan yang selesa dan privasi untuk melahirkannya nanti.

"Bakal anak kami pun akan ada hak siaran eksklusif Astro. Itu rezeki anak namanya. Kami tumpang gembira," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


MASUK HOSPITAL SELEPAS ALAMI SESAK NAFAS - NETIZEN MINTA CAPRICE CARI ISTERI

Penyanyi rap, Caprice telah dibawa ke hospital selepas mengalami sesak nafas, gara-gara tidak minum air secukupnya sehingga menyebabkan badan dehidrasi.
Menurut Caprice, dia berada tidak sedap badan sekitar pukul 4 pagi, Rabu menyebabkan terpaksa hubungi ambulans memandangkan masih dalam tempoh Perintah Kawalan Pergerakan Bersyarat (PKPB).

"Pagi tadi (Rabu)... tiba-tiba terbangun sesak nafas dan badan rasa kering lain macam. Sebabkan PKPB, saya tidak dapat hubunggi rakan untuk ambil saya pada pukul 4 pagi.

"Jadi, saya hubungi ambulans. Nampaknya doktor beritahu saya mengalami dehidrasi... tak cukup minum air kot atau aircond kuat sangat. Maaf guys, Insya-Allah kita akan kembali bekerja pada esok (Khamis)," kata Caprice.

Klik untuk gambar besar

Penyanyi dah ahli perniagaan itu turut berkongsi video ketika dia berada dalam ambulans di laman Instagram miliknya. Rata-rata netizen mendoakan agar Caprice cepat sembuh namun ada juga antara mereka yang menawarkan diri untuk menjadi isteri supaya dapat menjaganya selepas ini.

"Saya belum tidur lagi pukul 4 pagi... awak patut kahwin dengan saya saja. Saya jaga baik. - "Cepatlah cari bini (isteri) sekurang-kurangnya boleh tengokkan Caprice kalau sakit macam ini. - "Semoga dipermudahkan segala urusan bro, kahwin cepat nanti boleh bini (isteri) tolong jaga," komen beberapa netizen.

Bagaimanapun tidak sampai satu hari ditahan wad, Caprice sudah kembali bekerja dan muncul dalam sebuah program yang bersiaran secara langsung pada malam, Rabu.

www.myartis.com / Sumber & foto: mStar & Instagram Caprice

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKIT DARAH TINGGI - MAMAT KHALID TAK HADIR FFM 26

"Dia mengadu sakit dada dan meminta supaya dimasukkan ke hospital. Doktor yang memeriksanya mendapati tekanan darahnya tinggi.

"Bagaimanapun, keadaannya semakin baik tetapi masih dalam ICU. Pihak hospital sedang memantau keadaannya dalam tempoh dua hari ini sebelum membuat sebarang pemeriksaan lanjut," demikian kata isteri kepada pengarah filem, Mamat Khalid iaitu Hasnah Hassan.

Mamat Khalid dimasukkan dalam Unit Rawatan Insentif (ICU) kerana awalnya disyaki mengalami masalah jantung di sebuah hospital swasta di Petaling Jaya, Selangor semalam.

Tambah Hasnah, faktor keletihan kemungkinan menjadi punca kesihatan suaminya terjejas kerana pengarah itu sibuk menyiapkan penggambaran drama di Taiping, Perak selain terbabit penerbitan sebuah program realiti TV.

Sehubungan itu, Mamat Khalid tidak dapat hadir ke malam kemuncak Anugerah Festival Filem Malaysia ke-26 yang akan di adakan di Seremban, hari ini meskipun menjadi calon bagi kategori Pengarah Terbaik menerusi filem Rock Ooo...

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"TAK V@KS1N TAK BOLEH MASUK RUMAH TUHAN? TAPI TUHAN CAKAP TUTUP AURAT JE" - RITA RUDAINI

"Oooo tak boleh ek kalau tak v@ks1n nak masuk umah TUHAN? Tapi TUHAN saya cakap kalau nak masuk rumah DIA, cuma tutup aurat je. Takde pulak DIA letak syarat pelik," demikian reaksi pelakon Rita Rudaini selepas ramai mempersoalkannya memuat naik gambar menunaikan solat Subuh jemaah di masjid, baru-baru ini.

Bagaimanapun, menerusi entri itu Rita meluahkan rasa sedikit janggal kerana setiap jemaah perlu menjaga jarak satu meter antara satu sama lain. Rita berkata Tuhan tidak letakkan syarat pelik untuk masuk ke rumah-Nya kecuali hanya perlu menutup aurat.

Dalam pada itu, Rita berharap perkara itu tidak lagi menjadi isu serta mengatakan Islam itu adalah agama mudah dan penuh kasih sayang.

"Tuhan bagi awak syarat kena vaksin dulu ke? TUHAN saya takde letak syarat pelik-pelik sebab Tuhan saya MAHA PENYAYANG.. Islam itu mudah dan penuh kasih sayang," tulisnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH TERLANTAR DI RUMAH -  SUAMI BERSYUKUR ZALEHA HAMID BERANSUR SIHAT, INGATAN MAKIN PULIH

"Alhamdulillah, isteri saya sihat walafiat. Cuma dia masih terlantar berikutan angin ahmar. Isteri tiada kekuatan bergerak, walaupun ototnya sudah kembali pulih. Isteri mengadu sakit apabila hendak bangun.

"Isteri juga sudah boleh bercakap dan berkomunikasi selepas setahun, cuma dia tidak fokus apabila bertutur," itulah kata suami kepada penyanyi dangdut era 1980-an, Zaleha Hamid, 65, iaitu Ungku Sulaiman Ungku Aziz, 56, yang memaklumkan isterinya sudah boleh berkomunikasi, makan, minum dan membuang air kecil tanpa menggunakan tiub.

Selepas diserang angin ahmar pada akhir 2019, Zaleha difahamkan masih terlantar di rumahnya di Projek Perumahan Rakyat (PPR) Uda Utama, Johor Bahru, Johor. Namun, kesihatan penyanyi yang juga terkenal dengan lagu berkonsep Melayu Deli dan irama Hindustan itu, dilaporkan bertambah baik.

Ungku Sulaiman yang berhenti kerja sebagai pengawal keselamatan demi menjaga isterinya itu meluahkan rasa syukur Zaleha kini beransur sihat biarpun sudah dua tahun terlantar: "Namun, ingatannya sudah bertambah baik. Apabila kami bertanya, dia boleh ingat. Saya pun dia ingat... Alhamdulillah," tuturnya.

Tambah Ungku Sulaiman, dia mengambil tugas suri rumah dengan memasak, membeli barang dapur dan sebagainya: "Hendak buat bagaimana? Saya perlu ambil alih tugas isteri melakukan semua itu. Tetapi saya juga mendapat bantuan daripada anak bongsu, Ungku Nor Muhammad Daniel yang tinggal bersama kami," ujarnya.

Ungku Sulaiman berkata, selain memberi makan dan menjaga kebersihan isteri, mereka dua beranak selalu melakukan senaman iaitu menggerakkan tangan dan kaki Zaleha agar isterinya cepat pulih.

"Memang sedih tengok keadaan isteri. Saya sangat berharap untuk dia kembali bangkit seperti sedia kala tetapi agak sukar kerana dia hendak bergerak pun sakit. Namun, saya lega melihat badan isteri kembali berisi selepas ada selera makan," jelasnya.

Ungku Sulaiman juga bersyukur masih ada pihak yang prihatin dengan nasibnya sekeluarga: "Alhamdulillah... Kami masih terima bantuan daripada Jabatan Kebajikan Masyarakat (JKM) Johor. Kami terima RM500 setiap bulan.

"Kami berbelanja ikut keperluan. Anak sulung kami, Ungku Chik yang kini bekerja di Kedah ada mengirim belanja setiap bulan. Insya-Allah cukup. Lagipun ubat-ubatan isteri tidak perlu dibeli lagi. Atas nasihat doktor, isteri perlu makan ubat saraf dan menggunakan lampin pakai buang," katanya.

Untuk makluman, Zaleha dipercayai mendapat serangan angin ahmar selepas terjatuh di bilik air rumahnya di Johor Bahru pada 23 Disember 2019.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYAWAL SANA SINI - MEMEY, NORMAN & FAMILY

Tahun ini, Hari Raya bagi Memey, isteri kepada Norman Hakim bertambah meriah dengan dengan kehadiran anak sulung mereka bernama Mohamed Darwisz Hakim. Seperti pasangan lain, mereka juga mengenakan pakaian sedondon iaitu berwarna kuning.

Klik untuk imej besar...


TAK PASAL-PASAL PAK YA DISAMAN, GARA-GARA ORANG LAIN GUNA PARKIR MILIKNYA

Pelawak llya Buang atau mesra disapa Pak Ya, 54, baru-baru ini telah disaman oleh pihak berkuasa tempatan (PBT) kerana meletakkan kereta di tepi jalan, gara-gara parkir kereta miliknya digunakan orang lain.

Ilya sebelum ini melahirkan perasaan kecewanya dengan apa yang berlaku menerusi perkongsian hantaran di media sosial. Ilya yang dihubungi Harian Metro berkata, dia sudah pun berurusan dengan pihak pengurusan di kediamannya bagi menyelesaikan perkara berkenaan.

"Mereka kata nak tarik dengan trak tunda tapi masalahnya, trak tunda pula tak dapat nak masuk sebab tempat parkir di kediaman ini rendah.  Sebelum ini saya dah cakap dengan mereka, kenapa tak semak nama pemilik kereta itu dengan Jabatan Pengangkutan Jalan (JPJ), tak tahulah sama ada mereka buat atau tidak?

"Benda ini (nak kenal pasti pemilik kereta) kalau mereka berurusan dengan JPJ mesti boleh kesan. Sudahnnya, saya pula yang perlu parkir di tepi jalan dan kena saman oleh PBT," katanya.

Tambah Ilya, bagaimanapun dia menganggap mungkin kereta terbabit kepunyaan penghuni di kediamann itu juga, namun tersilap parkir di lot miliknya.

"Untuk masuk tempat parkir ini perlukan pas sendiri juga. Mungkin, dia ada dua kereta, namun saya tak tahulah apa tindakan lanjut daripada pihak pengurusan. Tapi mereka janji, semalam adalah hari terakhir untuk tarik kereta itu tapi saya tengok masih ada lagi.

Klik untuk gambar besar

"Sebab kalau dah tarik, pasti pihak pengurusan kediaman akan hubungi saya untuk makluman. Saya boleh saja keluarkan kereta itu. Tapi, adakah pihak pengurusan akan bayar jika saya pecahkan tingkap kereta untuk tarik brek tangan?," ujarnya.

Ilya bagaimanapun masih bersangka baik sekiranya betul pemilik kereta terbabit tinggal di situ, mungkin individu berkenaan tersalah parkir.

"Macam saya kata, mungkin juga dia ada dua kereta sampai tak ambil tahu mengenai kereta yang diparkir itu adalah di tempat saya," tuturnya yang turut memaklumkan pihak pengurusan kediaman sudah pun kapit tayar kereta terbabit dan pemilik kenderaan harus membayar denda RM50.

Berasakan bayaran denda dikenakan pihak pengurusan seakan tidak berbaloi, Ilya juga menegur sinis dalam hantaran yang ditulisnya.

"Huntung le (Untunglah) dia, parking (parkir) berhari-hari, berminggu-minggu, berbulan-bulan di parking lot teman (saya) cuma bayor (bayar) RM50 je (saja).

"RM50 tu pula bayor (bayar) kat pihak pengurusan, bukan kat teman (saya). Kereta teman (saya) pula kena saman dengan majlis bandaraya (PBT) sebab parking tepi jalan. Camane ek,"? soalnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::